tripathysagar/odia_wiki huggingface dataset:
ନାଭି ନାଡ଼ ନାମ ଦିଆଯାଏ ଯେତେବେଳେ ଗର୍ଭସ୍ଥ ଶିଶୁ ବା ଫିଟସର   ନାହି   ତା ବେକରେ ଗୁଡ଼େଇ ହୋଇଯାଇଥାଏ । ଏହି ଅବସ୍ଥାରେ ଶ୍ୟାମଳ ବର୍ଣ୍ଣର ମୁଖମଣ୍ଡଳ, ମୁଖରେ କ୍ଷୁଦ୍ର ଲାଲ ବା ବାଇଗିଣି ରଙ୍ଗର ଦାଗ ବା ପେଟେକି  , ନେତ୍ର ଝିଲ୍ଲୀ ବା କଞ୍ଜକ୍ଟାଇଭା ଭିତରେ ରକ୍ତସ୍ରାବ   ଇତ୍ୟାଦି ଲକ୍ଷଣମାନ ଦେଖାଯାଏ । ଏହା ଜଟିଳ ହେଲେ ଆଦ୍ୟ ପୁରୀଷ ବା ମେକୋନିଅମ   , ଶ୍ୱାସକ୍ରିୟା ସଙ୍କଟ  , ଆନିମିଆ, ସ୍ଟିଲବାର୍ଥ   ଇତ୍ୟାଦି ଦେଖାଯାଏ । ଅଧିକ ଥର ଗୁଡ଼େଇ ହୋଇଥିଲେ ଅଧିକ ସଙ୍କଟ ରହେ । ପ୍ରସବ   ସମୟରେ ଶିଶୁର ହୃଦ୍‌ଗତି ହାର ଦେଖି ସନ୍ଦେହ କରାଯାଏ । ଶିଶୁର ମୁଣ୍ଡ ବାହାରକୁ ଆସିଲା ପରେ ବେକରେ ଆଙ୍ଗୁଠି ଚାଳନା କରି ନୁକାଲ କର୍ଡ଼ ଥିବା ଜାଣିହୁଏ । ପ୍ରସବ ପୂର୍ବରୁ ଅଲ୍ଟ୍ରାସାଉଣ୍ଡ   କରି ନିଶ୍ଚିତ କରାହୁଏ । ପ୍ରସବ ସମୟରେ ଏହି ଅବସ୍ଥା ଚିହ୍ନଟ ହୋଇଗଲେ ନାଭି ନାଡ଼ ଖୋଲିଦିଆଯାଏ ଓ ଏହା ସମ୍ଭବ ନହେଲେ କ୍ଲାମ୍ପ କରିସାରି କାଟିଦିଆଯାଏ । ପ୍ରସବ ସାଧାରଣ ଭାବରେ ହୁଏ ଓ ଅବସ୍ଥା ଭଲ ରହେ । ଦୀର୍ଘକାଳୀନ ମସ୍ଥିଷ୍କ କ୍ଷତି ବା ସେରେବ୍ରାଲ୍ ପାଲ୍‌ସି ହୋଇପାରେ । ଏକ ଚତୁର୍ଥାଂଶ ପ୍ରସବ କାଳରେ ଏହି ଅବସ୍ଥା ଉପୁଜେ । ଏଭଳି ଅବସ୍ଥାର ବର୍ଣ୍ଣନା ଖ୍ରୀ:ପୂ: ୩୦୦ରୁ ହିପୋକ୍ରାଟିସ   ଅମଳରୁ ଲିପିବଦ୍ଧ ଅଛି ।
ରତନ ଦାସ ହେଉଛନ୍ତି ଜଣେ ଗାନ୍ଧିବାଦୀ ସର୍ବୋଦୟ ନେତା, ଲେଖକ, ସମାଜସେବୀ ଏବଂ ସେବା ସମାଜ, ଗୁଣପୁରର ସହପ୍ରତିଷ୍ଠାତା । ପ୍ରାଥମିକ ଜୀବନ ୨୫ ମେ ୧୯୨୯ରେ ଜନ୍ମିତ ରତନ ଦାସ ଥିଲେ ସୁନହଟ, ବାଲେଶ୍ୱରର ଜମିଦାର ସାମନ୍ତ ରାଧା ରଞ୍ଜନ ଦାସ ଓ ବୃନ୍ଦାବତୀ ଦେବୀଙ୍କ ତୃତୀୟ ସନ୍ତାନ. ୧୯୪୪ ମସିହାରେ ବଙ୍ଗବାସୀ ମହାବିଦ୍ୟାଳରରେ ପ୍ରାରମ୍ଭିକ ଶିକ୍ଷା ସମାପ୍ତ କରି ସେ କଲିକତା ସିଟି ମହାବିଦ୍ୟାଳରରୁ ୧୯୪୮ ମସିହାରେ ସ୍ନାତକ ଡିଗ୍ରୀ ହାସଲ କଲେ । ସମାଜସେବା ମଧୁସୁଦନ ଆଇନ ମହାବିଦ୍ୟାଳୟରୁ ୧୯୫୦ ମସିହାରେ ଆଇନରେ ସ୍ନାତକ ଡିଗ୍ରୀ ହାସଲ କରିବାପରେ ସହଧର୍ମିଣୀ ଶାନ୍ତି ଦେବୀଙ୍କ ସହ କୋରାପୁଟ ଜିଲ୍ଲାକୁ ଚାଲିଆସି ୧୯୫୩ ମସିହାରେ ବିନୋବାଙ୍କ ଭୂଦାନ ଆନ୍ଦୋଳନରେ ସାମିଲ ହେଲେ । ଏହି ଦମ୍ପତ୍ତି ତତ୍କାଳୀନ କୋରାପୁଟ ଜିଲ୍ଲାର ସଂଖଳାପଦର ଗ୍ରାମରେ ଏକ ଆଶ୍ରମ ସ୍ଥାପନ କରି ଏହି ଦମ୍ପତ୍ତି ଗ୍ରାମର ଦୁଃସ୍ଥ ତଥା ଅଶିକ୍ଷିତ ଆଦିବାସୀଙ୍କ ସେବା କରି ନିଜର ସମାଜ ସେବା ଆରମ୍ଭ କରିଥିଲେ । ସଂଖଳାପଦର ଗ୍ରାମରେ ଶାନ୍ତି ଦେବୀଙ୍କ ପ୍ରୟାସରେ ଆଦିବାସୀଙ୍କ ଜୀବନ ଧାରାରେ ବେଶ୍ ପରିବର୍ତ୍ତନ ପରିଲକ୍ଷିତ ହେବାର ଦେଖି ୧୯୬୪ ମସିହାରେ ରାୟଗଡାଠାରେ ମାତ୍ର ଆଠ ଜଣ ଆଦିବାସୀ ଝିଅଙ୍କୁ ନେଇ ସେମାନେ ସେବା ସମାଜ ନାମକ ଏକ ସେମାଜସେବୀ ଅନୁଷ୍ଠାନ ପ୍ରତିଷ୍ଠା କଲେ । ୧୯୭୫ ମସିହାରେ ୨୫ଜଣ ଆଦିବାସୀ ପିଲାଙ୍କୁ ନେଇ ପୁଣି ଆଉ ଏକ ଆଶ୍ରମ ଗୁଣପୂରଠାରେ ପ୍ରତିଷ୍ଠା କଲେ । ପୁଣି ୧୯୮୦ ମସିହାର ପ୍ରଳୟଙ୍କରୀ ବନ୍ୟା ପରେ ବନ୍ୟା ପ୍ରପୀଡିତ ଆଦିବାସୀ ପିଲାଙ୍କ ସେବା ନିମିତ୍ତ ଜବରଗୁଡାଠାରେ ଅନ୍ୟ ଏକ ଆଶ୍ରମ ମଧ୍ୟ ପ୍ରତିଷ୍ଠା ହେଲା । ୧୯୯୩ ଫେବୃଆରୀରେ ଗୁଣପୁର ନିକଟସ୍ଥ ଲିମାମେଡାଠାରେ ଆଦିବାସୀ ଝିଅଙ୍କ ନିମନ୍ତେ ଏକ ଅନାଥାଶ୍ରମ ପ୍ରତିଷ୍ଠା ହେଲା । ଅନାଥାଶ୍ରମରେ ଶିଶୁ କନ୍ୟାଙ୍କ ସାମଗ୍ରିକ ବିକାଶ ଏବ ଛତିଶଗଡ଼ ଏବଂ ଓଡ଼ିଶାର ମାଓବାଦୀ ଅଂଚଳରେ ଶାନ୍ତି ପାଇଁ ଏହି ଦମ୍ପତ୍ତିଙ୍କ ମହତ୍ତ୍ୱପୂର୍ଣ୍ଣ ଅବଦାନ ରହିଛି । ପରିଶେଷରେ ୧୪ ଏପ୍ରିଲ ୨୦୧୭ ସେ ଇହଧାମ ତ୍ୟାଗ କରିଥିଲେ । ସମ୍ମାନ ଓ ପୁରସ୍କାର , -1997 -2000 -2000 , ଦ୍ୱାରା ସମ୍ମାନ ସୂଚକ ଡିଗ୍ରୀ ଲାଭ ଜୁନ, ୨୦୧୪ରେ ସେ ରାୟଗଡା ଜିଲ୍ଲା ଭିଜିଲାନ୍‌ସ କମିଟିର ସଦସ୍ୟ ମନୋନୀତ ହେଲେ ।
ରୋମା ଅରୋଡ଼ା ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ଦୂରଦର୍ଶନ ଧାରାବାହିକରେ କାମ କରନ୍ତି । ଜଣାଶୁଣା ହିନ୍ଦୀ ଧାରାବାହିକ କୁଣ୍ଡଲୀ ଭାଗ୍ୟ ପାଇଁ ସେ ଜଣାଶୁଣା । ଏହା ବ୍ୟତୀତ ସେ ଲାଇଫ୍ ଓକେରେ ଡ୍ରିମ୍‌ଗାର୍ଲ୍ ଭଳି ଧାରାବାହିକରେ କାମ କରିଛନ୍ତି । ଅଭିନୟ ଜୀବନ ରୋମା ଦିଲ୍ଲୀରେ ଜନ୍ମଗ୍ରହଣ କରିଥିଲେ ଓ ତାଙ୍କ ମାତାପିତା ପେଶାରେ ଜଣେ ଡାକ୍ତର । ସେ ହୋମିଓପାଥିରେ ଡାକ୍ତରୀ ପଢ଼ିବା ସହିତ ଅଭିନୟ ଓ ମଡେଲିଂ କରୁଥିଲେ । ସେ ବିରାଟ କୋହଲିଙ୍କ ସହିତ ଓରାଲ ବି ଟୁଥପେଷ୍ଟ୍ ଓ ଭଲଭୋଲାଇନ୍ ମୋଟର ତୈଳ ଭଳି ଉତ୍ପାଦ ପାଇଁ ଦୂରଦର୍ଶନ ବିଜ୍ଞାପନରେ କାମ କରିଛନ୍ତି । ଓମେନ୍ସ ଏରା ଭଳି ପତ୍ରିକା ପାଇଁ ଫଟୋଶୁଟ୍ କରିଛନ୍ତି । ସେ ବିବେକ ଓବରାୟଙ୍କ ସହିତ ଆମାଜନ ପ୍ରାଇମ୍‌ର ପ୍ରଥମ ଭାରତୀୟ ସିରିଜ୍ ଇନସାଇଡ୍ ଏଡ୍‌ଜରେ ଅଭିନୟ କରିଥିଲେ, ଯେଉଁଥିରେ ସେ ରିତିକା ଜୈନ ନାମକ ଜଣେ ସାମ୍ବାଦିକା ଭୂମିକାରେ ଅଭିନୟ କରିଥିଲେ । କଲର୍ସ ଟିଭିରେ ପ୍ରସାରିତ ଧାରାବାହିକ ଖୌଫ୍‌ରେ ସେ ଏକ ଖୁନି ଭୂତ ଭୂମିକାରେ ଅଭିନୟ କରିଥିଲେ । ଅଭିନୀତ ଧାରାବାହିକ କୁଣ୍ଡଲୀ ଭାଗ୍ୟ <  " " >ସିଆଇଡି</ > ନିଶା ଔର୍ ଉସ୍କେ କଜନ୍‌ସ୍ କୌନ୍ ହୈ?
ବୀନିତା ବଳ ଜଣେ ଭାରତୀୟ ବୈଜ୍ଞାନିକ ଯିଏକି ଜାତୀୟ ପ୍ରତିରକ୍ଷା ବିଜ୍ଞାନ କେନ୍ଦ୍ରରେ ଗବେଷଣା କରନ୍ତି । ସେ ବିଜ୍ଞାନ ଓ ପ୍ରଯୁକ୍ତିବିଦ୍ୟା ମନ୍ତ୍ରଣାଳୟ ଅଧୀନରେ ପ୍ରଧାନମନ୍ତ୍ରୀଙ୍କଦ୍ୱାରା ଗଠିତ ହୋଇଥିବା ମହିଳା ବିଜ୍ଞାନୀଙ୍କ ପାଇଁ ଟାସ୍କଫୋର୍ସର ଜଣେ ସଦସ୍ୟା ଥିଲେ । ଶିକ୍ଷା ଏବଂ ବୃତ୍ତିଗତ ଜୀବନ ସେ ତାଙ୍କର ଏମ୍‌ବିବିଏସ୍ ପାଠପଢ଼ା ପୁନେ ବିଶ୍ୱବିଦ୍ୟାଳୟରୁ ସାରିବା ପରେ ବମ୍ବେ ବିଶ୍ୱବିଦ୍ୟାଳୟ ଅଧିନରେ ଥିବା ହାଫ୍‌କିନ୍ ଇନିଷ୍ଟିଚ୍ୟୁଟ୍‌ରୁ ମାଇକ୍ରୋ-ବାଇଓଲୋଜିରେ ଏମ୍‌ଡି କରିଥିଲେ । ଏହାପରେ ସେ ପୋଷ୍ଟ-ଡକ୍ଟରାଲ୍ ଟ୍ରେନିଂ ଲଣ୍ଡନସ୍ଥିତ ପୋଷ୍ଟ-ଗ୍ରାଜୁଏଟ୍ ମେଡିକାଲ୍ ସ୍କୁଲ୍‌ରୁ କରିଥିଲେ ।
ସାହେବ ନାଏକ  (୧ ଜାନୁଆରୀ ୧୯୨୫ - ୧୮ ଡିସେମ୍ବର ୧୯୮୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସାହେବ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୧ ଓ ୧୯୭୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଦଶପଲ୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସାହେବ ନାଏକ ୧୯୨୫ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅରକ୍ଷିତ ନାୟକ ଏବଂ ପତ୍ନୀଙ୍କ ନାମ ବିମଳା ଦେବୀ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ ଥିଲା । ରାଜନୈତିକ ଜୀବନ ସାହେବ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କାର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥଲେ । ମୃତ୍ୟୁ ସାହେବ ନାଏକ ୧୯୮୯ ମସିହାର ଡିସେମ୍ବର ମାସ ୧୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୪ ବର୍ଷ ବୟସ ହୋଇଥିଲା ।
କର୍ନଲ୍ ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର କର୍ନଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କର୍ନଲ୍ ୨୯.୬୯୨୦ ଉତ୍ତର ଅକ୍ଷାଂଶ ଓ ୭୬.୯୮୪୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କର୍ନଲ୍ ସହରର ମୋଟ ଜନସଂଖ୍ୟା ୨୨୭୦୭ ଅଟେ । ସେଥି ମଧ୍ୟରୁ ୫୩.୨୧% ଜଣ ପରୁଷ ହୋଇଥିବା ବେଳେ ୪୬.୭୯% ଜଣ ନାରୀ ଅଟନ୍ତି । କର୍ନଲ୍ର ସାକ୍ଷରତା ହାର ୬୧.୫୪% ଅଟେ । ଏହା ଜାତୀୟ ହାରଠାରୁ ୩.୩୦% ପ୍ରତିଶତ କମ ଅଟେ । ସେଥିରୁ ୩୫.୬୧% ପ୍ରତିଶତ ପୁରୁଷ ଓ ୨୫.୯୩% ନାରୀ ଅଟନ୍ତି । ୧୫.୦୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ କର୍ନଲ୍ର ସରକାରୀ ଭାଷା ଅଟେ ।
ବ୍ୟଙ୍ଗ ଦରବାର କଟକରୁ ପ୍ରକାଶିତ ହେଉଥିବା ଏକ ମାସିକ ଓଡ଼ିଆ ବ୍ୟଙ୍ଗ ପତ୍ରିକା । ଓଡ଼ିଶାର ଜଣାଶୁଣା ବ୍ୟଙ୍ଗ କବି ଜ୍ଞାନ ହୋତା ଏହି ପତ୍ରିକାର ପ୍ରତିଷ୍ଠା କରିଥିଲେ ଏବଂ ସେ ନିଜେ ଏହାର ସମ୍ପାଦକ ଭାବରେ କାର୍ଯ୍ୟ କରୁଛନ୍ତି । ସୌଦାମିନି ହୋତା ଏହି ପତ୍ରିକାର ପ୍ରକାଶକ ଭାବରେ କାର୍ଯ୍ୟ କରୁଛନ୍ତି ।
ସୁରାନ୍ଦାଇ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ତିରୁନେଲ୍ୱେଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୁରାନ୍ଦାଇ ୮.୯୭୫୭ ଉତ୍ତର ଅକ୍ଷାଂଶ ଓ ୭୭.୪୧୯୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁରାନ୍ଦାଇ ସହରର ମୋଟ ଜନସଂଖ୍ୟା ୨୮୧୩୫ ଅଟେ । ସେଥି ମଧ୍ୟରୁ ୫୦.୦୨% ଜଣ ପରୁଷ ହୋଇଥିବା ବେଳେ ୪୯.୯୮% ଜଣ ନାରୀ ଅଟନ୍ତି । ସୁରାନ୍ଦାଇର ସାକ୍ଷରତା ହାର ୬୫.୩୨% ଅଟେ । ଏହା ଜାତୀୟ ହାରଠାରୁ -୦.୪୮% ପ୍ରତିଶତ କମ ଅଟେ । ସେଥିରୁ ୩୬.୭୦% ପ୍ରତିଶତ ପୁରୁଷ ଓ ୨୮.୬୩% ନାରୀ ଅଟନ୍ତି । ୧୨.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ସୁରାନ୍ଦାଇର ସରକାରୀ ଭାଷା ଅଟେ ।
ଅନୁପ କୁମାର ସାଏ  (ଜନ୍ମ: ୧ ଜୁଲାଇ ୧୯୬୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୦୦, ୨୦୦୪ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅନୁପ କୁମାର ସାଏ ୧୯୬୧ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରିଶ ଚନ୍ଦ୍ର ସାଏ ଓ ପତ୍ନୀଙ୍କ ନାମ ସୁଷମା ଦେଓ । ରାଜନୈତିକ ଜୀବନ ଅନୁପ କୁମାର ସାଏ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ୨୦୧୪ ମସିହାରେ କଂଗ୍ରେସ ଛାଡ଼ି ବିଜେଡିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ ବିବାଦ ଅନୁପ କୁମାର ସାଏ ଦୁଇଜଣଙ୍କୁ ହତ୍ୟା କରିବା ଘଟଣାରେ ୨୦୨୦ ମସିହାରେ ଛତିଶଗଡ଼ ପୋଲିସଦ୍ୱାରା ଗିରଫ ହୋଇଥିଲେ । ଜଣେ ମହିଳାଙ୍କ ସହିତ ତାଙ୍କର ସମ୍ପର୍କ ଥିଲା ଏବଂ ପରବର୍ତ୍ତୀ ସମୟରେ ୨୦୧୬ ମସିହାରେ ସେ ସେହି ମହିଳା ଓ ତାଙ୍କର ୧୪ ବର୍ଷିୟା ଝିଅକୁ ହତ୍ୟା କରିଥିବା ଅଭିଯୋଗରେ ଗିରଫ ହୋଇଥିଲେ । ସେ ଗିରଫ ହେବାପରେ ତାଙ୍କୁ ବିଜୁ ଜନତା ଦଳର ଅଧକ୍ଷ ନବୀନ ପଟ୍ଟନାୟକ ବିଜେଡିର ରାଜ୍ୟ ପଣ୍ୟାଗାର ଅଧ୍ୟକ୍ଷ ପଦରୁ ବରଖାସ୍ତ କରିଥିଲେ ।
ଗୌର ହରି ଦାସ ଜଣେ ଓଡ଼ିଆ ସ୍ୱାଧୀନତା ସଂଗ୍ରମୀ । ସେ ଏବେ ମୁମ୍ବାଇରେ ରହୁଛନ୍ତି ଏବଂ ଜାତୀୟ ଦୁର୍ନୀତି ନିବାକରଣ ଏବଂ ଅପରାଧ ନିୟନ୍ତ୍ରଣ ପରିଷଦର  ମହାସଚିବ ଭାବେ କାମ କରୁଛନ୍ତି ତାଙ୍କର ସ୍ୱାଧୀନତା ସଂଗ୍ରାମୀ ପ୍ରମାଣପତ୍ର ମିଳିବାରେ ହୋଇଥିବା ଅସୁବିଧା ପାଇଁ ସେ ଚର୍ଚ୍ଚାକୁ ଅସିଥିଲେ । ଜୀବନୀ ସେ ମାତ୍ର ୧୫ ବର୍ଷ ବୟସରେ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ । ସେ ମହାତ୍ମା ଗାନ୍ଧୀଙ୍କ ବାନର ସେନାର ଅଂଶ ଥିଲେ ଓ ନିଜ ଦୃଢ଼ ଇଛାଶକ୍ତି ପାଇଁ ଗାନ୍ଧୀଙ୍କଦ୍ୱାରା ପ୍ରଶଂସିତ ହୋଇଥିଲେ । ପରେ ସେ ଖଦି ଏବଂ ଗ୍ରାମଦ୍ୟୋଗରେ ଯୋଗଦେଇ କାରିଗରମାନଙ୍କର ଉନ୍ନତି ପାଇଁ ଚେଷ୍ଟା କରିଥିଲେ । ସେ ୧୯୪୫ରେ ଭାରତର ସେତେବେଳର ବେସରକାରୀ ପତାକା ଇକଡା ଗାଁରେ ଉଡାଇଥିବାରୁ ଜେଲ ଯାଇଥିଲେ । ବିବାଦ ଓ ସଙ୍ଘର୍ଷ ସେ ସ୍ୱାଧୀନତା ସଂଗ୍ରାମରେ ସକ୍ରିୟ ଭାବେ ଯୋଗ ଦେଇଥିଲେ ମଧ୍ୟ ଦେଶ ସ୍ୱାଧୀନତା ପାଇବାର ତିନି ଦଶନ୍ଧି ପର୍ଯ୍ୟନ୍ତ ତାଙ୍କୁ ସ୍ୱାଧୀନତା ସଂଗ୍ରାମୀର ପ୍ରମାଣପତ୍ର ମିଳିନଥିଲା । ଏଥିପାଇଁ ତାଙ୍କୁ ବାରମ୍ବାର ଜିଲ୍ଲାପାଳ କାର୍ଯ୍ୟାଳୟ ତଥା ମନ୍ତ୍ରାଳୟ ଯିବାକୁ ପଡିଥିଲା । ଯେତେବେଳେ ମହାରାଷ୍ଟ୍ର ସରକାର ନିୟମ କଲେ ଯେ ସ୍ୱାଧୀନତା ସଂଗ୍ରାମୀମାନେ ଅନ୍ୟ ରାଜ୍ୟରୁ ସାହାଯ୍ୟ ନେଇ ପାରିବେ ନାହି ସେତେବେଳେ ତାଙ୍କୁ ପ୍ରମାଣ କରିବାକୁ ପଡିଥିଲା ଯେ ସେ ଓଡ଼ିଶା ସରକାରଙ୍କଠାରୁ କିଛି ସାହାଯ୍ୟ ନେଉ ନାହାନ୍ତି ଏବଂ ଅତି କମରେ ଗୋଟେ ମାସ ଜେଲରେ କଟାଇଛନ୍ତି । ୧୯୭୬ରେ ସେ ପ୍ରମାଣ ପତ୍ର ପାଇବା ପାଇଁ ସରକାରଙ୍କୁ ଚିଠି ମାଧ୍ୟମରେ ଅନୁରୋଧ କରିଥିଲେ । ଦୀର୍ଘ ୨୦ ବର୍ଷ ପରେ ସେ ୨୦୦୬ରେ ନିଜ ସ୍ୱାଧୀନତା ସଂଗ୍ରାମୀ ପ୍ରମାଣପତ୍ର ପାଇଥିଲେ । ସେ ନିଜକୁ ସ୍ୱାଧୀନତା ସଂଗ୍ରମୀ ପ୍ରମାଣିତ କାରିବା ପାଇଁ ୩୨ ବର୍ଷରେ ହାରାହରି ୩୨୧ଟି ଅଫିସ ଯାଇଛନ୍ତି, ହାରାହରି ୬୬,୦୦୦ଟି ପାହାଚ ଚଢିଛନ୍ତି ଏବଂ ୨୩୦୦ଟି ଚିଠି ଲେଖିଛନ୍ତି । ସିନେମା ତାଙ୍କ ଜୀବନୀକୁ ନେଇ ୨୦୧୮ରେ ଏକ ସିନେମା ତିଆରି କରାଯାଇଥିଲା । ଏହି ଚଳଚ୍ଚିତ୍ରର ନାମ ଗୌରହରି ଦାସ୍ତାଁ । ଏହି ସିନେମାଟି ଫ୍ରାନ୍ସରେ ଅନୁଷ୍ଠିତ  'ଏକ୍ସଟ୍ରାଭଗାଣ୍ଟ ଇଣ୍ଡିଆ' କାର୍ଯ୍ୟକ୍ରମରେ ପ୍ରଶଂସିତ ହେଇଥିଲା ଏବଂ ଏହାର ଅଭିନେତା ବିନୟ ପାଠକ ଶ୍ରେଷ୍ଠ ଅଭିନେତା ପୁରସ୍କାର ପାଇଥିଲେ । ଏହି ସିନେମାଟିକୁ ବେଶୀ ସଫଳତା ନମିଳିବାରୁ ଦର୍ଶକମାନଙ୍କୁ ସେ ସମାଲୋଚନା କରିଥିଲେ ଯେ, ଭାରତୀୟ ଦର୍ଶକମାନଙ୍କୁ ମସଲା ଥିବା ସିନେମା ଦେଖିବାକୁ ପସନ୍ଦ ।
ଆବ୍ରୋସିଟିନିବ, ସିବିନକୋ ଏକ ବେପାର ନାମ, ହେଉଛି ଏକ ଔଷଧ ଯାହା ଆଟୋପିକ ଡର୍ମାଟାଇଟିସ  (ଏକଜିମା)ର ଚିକିତ୍ସା ପାଇଁ ବ୍ୟବହୃତ ହୁଏ  । ଅନ୍ୟାନ୍ୟ ଚିକିତ୍ସା କରିବା ସତ୍ତ୍ୱେ ଉନ୍ନତି ନ ହେଲେ ଏହା ବ୍ୟବ‌ହାର କରାଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡବିନ୍ଧା, ହର୍ପିସ୍ ସିମ୍ପ୍ଲେକ୍‌ସ୍, ମୂତ୍ରାଙ୍ଗ ସଂକ୍ରମଣ, ବ୍ରଣ, ଚର୍ମସ୍ଫୋଟ ଏବଂ କମ୍ ରକ୍ତ ପ୍ଲାଲେଟ୍ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ଆକସ୍ମିକ ହୃଦ୍‌‌ରୋଧ, ଫୁସଫୁସ ଏମ୍ବୋଲିଜ୍ମ ଏବଂ କର୍କଟ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ । ଏହା ଏକ ଜାନୁସ୍ କାଇନେଜ ଇନହିବିଟର । ୨୦୨୧ ମସିହାରେ ୟୁରୋପରେ ଏବଂ ୨୦୨୨ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଆବ୍ରୋସିଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୪ ସପ୍ତାହର ଚିକିତ୍ସା ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୯୦୦ ପାଉଣ୍ଡ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୦୨୨ ସୁଦ୍ଧା ପ୍ରାୟ ୪୬୦୦ ଡଲାର ଥିଲା ।
ନେକ୍ରୋଟାଇଜିଙ୍ଗ ଫାସାଇଟିସ  (ଇଂରାଜୀ ଭାଷାରେ ବା ଏନଏଫ/ ) ରୋଗକୁ ସାଧାରଣ କଥିତ ଭାଷାରେ ମାଂସଖିଆ ରୋଗ  କୁହାଯାଏ ଓ ଏହା ଏକ ସଂକ୍ରମଣ ଯାହା ଫଳରେ ଦେହର ନରମ ତନ୍ତୁ   ମୃତ୍ୟୁ   ହୋଇଯାଏ  । ଏହି ସାଂଘାତିକ ରୋଗ ହଠାତ୍ ଆରମ୍ଭ ହୋଇ ଅତିଶୀଘ୍ର ବ୍ୟାପିଯାଏ । ପ୍ରଭାବିତ ସ୍ଥାନରେ ଚର୍ମ ଲାଲ ଦେଖାଯାଏ, ତୀବ୍ର କଷ୍ଟ ହୁଏ, ଜ୍ୱର ଓ ବାନ୍ତି ହୁଏ । ସାଧାରଣତଃ ଅବୟବ   ଓ ପେରିନିଅମ   ସ୍ଥାନମାନଙ୍କରେ ଏହି ରୋଗ ହୁଏ । ଚର୍ମ କଟିଗଲେ ବା ପୋଡ଼ା ଘାଆ ଥିଲେ ତାହା ମଧ୍ୟ ଦେଇ ସଂକ୍ରମଣ ପ୍ରବେଶ କରେ । ମୋଟାପଣ, ମଦ୍ୟାସକ୍ତି  , ଶିରାଭ୍ୟନ୍ତର ଡ୍ରଗ ବ୍ୟବ‌ହାର, ପ୍ରାନ୍ତୀୟ ଧମନୀ ରୋଗ ଓ ଇମ୍ମ୍ୟୁନିଟି କମ୍ କରୁଥିବା ଡାଏବେଟିସ ବା କର୍କଟ ରୋଗ ହେଲେ ଏହି ନେକ୍ରୋଟାଇଜିଙ୍ଗ ଫାସାଇଟିସ ରୋଗ ସଙ୍କଟ ସୃଷ୍ଟି ହୁଏ । ଏହା ବ୍ୟକ୍ତି-ବ୍ୟକ୍ତି ଭାବରେ ବ୍ୟାପେନାହିଁ । ଏହି ରୋଗକୁ ସଂକ୍ରାମକ ଜୀବାଣୁ ଅନୁସାରେ ୫ଶ୍ରେଣୀରେ ବିଭକ୍ତ କରାଯାଇଛି । ପ୍ରାୟ ୫୫-୮୦% କେଶ୍‌ରେଏକାଧିକ ଜୀବାଣୁ ଯୋଗୁ ରୋଗ ହୁଏ । ପ୍ରାୟ ଏକ ତୃତୀୟାଂଶ କେଶ୍‌ରେ ମେଥିସିଲିନରୋଧୀ ସ୍ଟାଫିଲୋକୋକସ ଅରିଅସ  ବା ଏମଆରଏସଏ/   ଯୋଗୁ ଏ ରୋଗ ହୁଏ । ରୋଗର ନିଧାର୍ଯ୍ୟ କାରଣ ଜାଣିବା ନିମନ୍ତେ ମେଡିକାଲ ଇମେଜିଙ୍ଗ   ସାହାଯ୍ୟ କରେ । ଉତ୍ତମରୂପେ ହାତ ଧୋଇ   ଓ ଘାଆର ଯତ୍ନ ନେଇ ଏହି ରୋଗର ପ୍ରତିଷେଧ କରାଯାଏ । ମୃତ ତନ୍ତୁମାନଙ୍କୁ ଡିବ୍ରାଇଡମେଣ୍ଟ ଅପରେଶନ କରି   କାଢ଼ିଦିଆଯାଏ ଓ ଶିରାଭ୍ୟନ୍ତର ଆଣ୍ଟିବାୟୋଟିକ ଇଞ୍ଜେକସନ ଦେଇ ଚିକିତ୍ସା କରାଯାଏ । ପେନିସିଲିନ ଜି, କ୍ଲିଣ୍ଡାମାଇସିନ, ଭାଙ୍କୋମାଇସିନ ଓ ଜେଣ୍ଟାମାଇସିନ ଇତ୍ୟାଦି ଆଣ୍ଟିବାୟୋଟିକ ମଧ୍ୟରୁ ଏକାଧିକ ଆଣ୍ଟିବାୟୋଟିକ ଏକାବେଳେ ଦିଆଯାଏ । ଅପରେଶନ ବିଳମ୍ବ ହେଲେ ମୃତ୍ୟୁ ସଙ୍କଟ ଅଧିକ ହୁଏ । ଉଚ୍ଚମାନର ଚିକିତ୍ସା ସତ୍ତ୍ୱେ ମୃତ୍ୟୁ ହାର ୩୫ରୁ ୩୫% ହୁଏ । ପ୍ରତିବର୍ଷ ନେକ୍ରୋଟାଇଜିଙ୍ଗ ଫାସାଇଟିସ ରୋଗରେ ପ୍ରତି ଏକ ଲକ୍ଷ ଲୋକରେ ୦.୪-୧ ଜଣ ଲୋକ ଆକ୍ରାନ୍ତ ହୁଅନ୍ତି । ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ବୟସ୍କ ଲୋକଙ୍କୁ ଏ ରୋଗ ଅଧିକ ଓ ପିଲାଙ୍କୁ କ୍ୱଚିତ ଆକ୍ରମଣ କରେ । ହିପୋକ୍ରାଟିସଙ୍କ   ସମୟରୁ ନେକ୍ରୋଟାଇଜିଙ୍ଗ ଫାସାଇଟିସ ରୋଗର ବର୍ଣ୍ଣନା ଲିପିବଦ୍ଧ ହୋଇ ରହିଛି । ଏହି ନେକ୍ରୋଟାଇଜିଙ୍ଗ ଫାସାଇଟିସ ନାମର ବ୍ୟବ‌ହାର ସନ ୧୯୫୨ରେ ପ୍ରଥମେ ବ୍ୟବ‌ହାର କରାଗଲା ।
ସାହାସ୍ୱାନ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ବୁଦଉନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାହାସ୍ୱାନ ୨୮.୦୭୨୫ ଉତ୍ତର ଅକ୍ଷାଂଶ ଓ ୭୮.୭୪୯୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାହାସ୍ୱାନ ସହରର ମୋଟ ଜନସଂଖ୍ୟା ୫୮୧୯୪ ଅଟେ । ସେଥି ମଧ୍ୟରୁ ୫୨.୩୧% ଜଣ ପରୁଷ ହୋଇଥିବା ବେଳେ ୪୭.୬୯% ଜଣ ନାରୀ ଅଟନ୍ତି । ସାହାସ୍ୱାନର ସାକ୍ଷରତା ହାର ୩୧.୨୧% ଅଟେ । ଏହା ଜାତୀୟ ହାରଠାରୁ ୩୩.୬୩% ପ୍ରତିଶତ କମ ଅଟେ । ସେଥିରୁ ୧୯.୦୧% ପ୍ରତିଶତ ପୁରୁଷ ଓ ୧୨.୨୦% ନାରୀ ଅଟନ୍ତି । ୧୯.୪୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାହାସ୍ୱାନର ସରକାରୀ ଭାଷା ଅଟେ ।
ରବୀନ୍ଦ୍ର ବିଶ୍ୱାଳ ଜଣେ ଓଡ଼ିଆ ଶିଶୁ ସାହିତ୍ୟିକ । ସେ ଶିଶୁ ସାହିତ୍ୟ ପାଇଁ ୨୦୧୫ ମସିହାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।
ଟୋପାଏ ସିନ୍ଦୂର ଦି ପଟ ଶଙ୍ଖା ୧୯୮୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଜିତ କୁମାର । କେଶବ ରାଠୋଡ଼ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ବିଜୟ ମିଶ୍ର ଏହାର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଜେ. ଏଚ. ସତ୍ତାର । ଉତ୍ତମ ମହାନ୍ତି, ଅପରାଜିତା ମହାନ୍ତି, ବିଜୟ ମହାନ୍ତି, ତନ୍ଦ୍ରା ରାୟ, ଝରଣା ଦାସ, ଅରୁଣା ଇରାନୀ, ସୁଜିତ କୁମାର, ଜୟୀରାମ ସାମଲ, ତାପସ ପାଲ, ସୁଧାରାଣୀ ଜେନା, ରୁନୁ ପରିଜା, ପୃଥ୍ୱୀରାଜ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ଅପରାଜିତା ମହାନ୍ତି ବିଜୟ ମହାନ୍ତି ତନ୍ଦ୍ରା ରାୟ ଝରଣା ଦାସ ଅରୁଣା ଇରାନୀ ସୁଜିତ କୁମାର ଜୟୀରାମ ସାମଲ ତାପସ ପାଲ ସୁଧାରାଣୀ ଜେନା ରୁନୁ ପରିଜା ପୃଥ୍ୱୀରାଜ ଧୀର ମଲ୍ଲିକ ନିତ୍ୟାନନ୍ଦ ମିଶ୍ର ଦୁଃଖୀରାମ ସ୍ୱାଇଁ ବ୍ୟୋମକେଶ ତ୍ରିପାଠୀ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୁମିତ୍ରା ଲହରୀ । ତୃପ୍ତି ଦାସ, ବାଦଲ କୁମାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦୈତାରି ନାଏକ କେନ୍ଦୁଝର ଜିଲ୍ଲାର ଜଣେ ପଦ୍ମଶ୍ରୀ ସମ୍ମାନିତ ସମାଜସେବୀ । ସେ ପାହାଡ଼ କାଟି ନିଜ ଗାଁକୁ କେନାଲ ଖୋଳିଥିଲେ । ଦୈତାରୀ ବଂଶପାଳ ବ୍ଲକ ଅନ୍ତର୍ଗତ ତାଳବୈତରଣୀ ଗ୍ରାମର ବାସିନ୍ଦା । ୧୯୯୬ ମସିହା ବେଳକୁ ତାଙ୍କ ଗ୍ରାମକୁ ଜଳସେଚନ ବା ପିଇବା ପାଣିର ସୁବିଧା ନଥିଲା । ପିଇବା ପାଣି ମୁନ୍ଦେ ପାଇଁ ଲୋକଙ୍କୁ ୨ କିଲୋମିଟର ପାହାଡ଼ ଚଢିବାକୁ ପଡୁଥିଲା । ଦୈତାରି ଏକା ଏକା ପାହାଡ଼ କାଟି, ପାଣି ତଳକୁ ଆଣିବାକୁ ଚେଷ୍ଟା ଆରମ୍ଭ କରିଥିଲେ । ମୂଳରୁ ତାଙ୍କୁ ଟାହିଟାପରା ଶୁଣିବାକୁ ପଡିଥିଲେ ମଧ୍ୟ, ତାଙ୍କ କାମର ସଫଳତା ଦେଖି ଅନ୍ୟ ଗ୍ରାମବାସୀମାନେ ତାଙ୍କର ସହାୟତାକୁ ଆଗକୁ ଆସିଥିଲେ । ୨୦୦୦ ମସିହା ଶେଷ ଆଡକୁ ୨କିଲୋମିଟର ପାହାଡ଼ କାଟି, ଦୈତାରୀ ତାଙ୍କ ଗାଁକୁ ପାଣି ଆଣିବାକୁ ସଫଳ ହୋଇଥିଲେ । ଫଳସ୍ୱରୂପ ଆଗରୁ ଟାଙ୍ଗରା ପଡୁଥିବା ୪ଶହ ଏକର ଜମିରେ ହୋଇପାରିଲା ଚାଷ । ଉପକୃତ ହୋଇଥିଲେ ସମଗ୍ର ଗ୍ରାମବାସୀ ।
କେଶହାନୀ,  (ଇଂରାଜୀ ଭାଷାରେ ଆଲୋପେସିଆ/ ବା ଚନ୍ଦାପଣ/ ), କ‌ହିଲେ ଶରୀରର ମଥା ବା ଯେ କୌଣସି ଅଂଶରୁ କେଶ କ୍ଷୟକୁ ବୁଝାଏ  । ଏଥିରେ ଅତି କମ୍‌ରେ ମୁଣ୍ଡରୁ କେଶହାନୀ ହୁଏ । ଦେହର ଗୋଟିଏ ଛୋଟ ସ୍ଥାନ ବା ସମୁଦାୟ ଶରୀରରୁ କେଶ ଝଡ଼ିପାରେ । ଏଥିରେ ପ୍ରଦାହ ବା କ୍ଷତ ଦାଗ  (ସ୍କାର) ହୁଏନାହିଁ  । କେଶହାନୀ ଯୋଗୁ କେତେକ ଲୋକଙ୍କର ମାନସିକ କଷ୍ଟ ହୁଏ । ସାଧାରଣ କାରଣମାନ: ପୁରୁଷାକୃତି କେଶହାନୀ, ମହିଳାକୃତି କେଶହାନୀ, ଆଲୋପେସିଆ ଏରିଆଟା ଓ ଟେଲୋଜେନ ଇଫ୍ଲୁଭିଅମ  କେଶ ଘନତ୍ୱ କମିଯିବା  । ଜେନେଟିକ ଓ ପୁରୁଷ ହରମୋନ କାରଣ ଯୋଗୁ ପୁରୁଷାକୃତି କେଶହାନୀ ହୁଏ, ମହିଳା କେଶହାନୀ କାରଣ ଅସ୍ପଷ୍ଟ ଅଛି, ଅଟୋଇମ୍ମ୍ୟୁନ କାରଣ ଯୋଗୁ ଆଲୋପେସିଆ ଏରିଆଟା ହୁଏ ଓ ଶାରୀରିକ ତ‌ଥା ମାନସିକ ଚାପ‌ଯୁକ୍ତ ଘଟଣା ଯୋଗୁ ଟେଲୋଜେନ ଇଫ୍ଲୁଭିଅମ କେଶହାନୀ ହୁଏ । ଗର୍ଭାବସ୍ଥା ପରେ ଟେଲୋଜେନ ଇଫ୍ଲୁଭିଅମ ହେବା ସାଧାରଣତଃ ଦେଖାଯାଏ । କେଶ ଟଣା, କେମୋଥେରାପି ଭଳି କେତେକ ଔଷଧ, ଥାଇରଏଡ ହରମୋନ କମ ରହିବା ଯୋଗୁ, ଏଚଆଇଭି/ଏଡ୍‌ସ ଓ ଲୌହ ଖାଦ୍ୟାଭାବ ତ‌ଥା କୁପୋଷଣ ଇତ୍ୟାଦି ଯୋଗୁ ମଧ୍ୟ କେଶହାନୀ ହୁଏ । ପ୍ରଦାହ ଓ ସ୍କାର ଯୋଗୁ ହେଉଥିବା କେଶହାନୀ କାରଣମାନ: କବକ ସଂକ୍ରମଣ, ଲୁପସ୍ ଏରିଦେମାଟୋସସ୍, ରାଡିଏସନ ଥେରାପି ଓ ସାର୍କଏଡୋସିସ୍ । ରୋଗ ନିର୍ଣ୍ଣୟ ଆଂଶିକ ଭାବରେ କେଶହାନୀର ସ୍ଥଳ ଦେଖି କରାଯାଏ । ପ୍ୟାଟର୍ନ କେଶହାନୀ  (ପୁରୁଷାକୃତି କେଶହାନୀ ଓ ମହିଳାକୃତି କେଶହାନୀ) ଅବସ୍ଥାକୁ ମାନିନେବାକୁ ପଡ଼େ  । ଚିକିତ୍ସା କରିବାକୁ ହେଲେ ମିନୋଡିକ୍ସିଲ   ବା ଫିନାସ୍ଟେରାଇଡ   ଔଷଧ ଦିଆଯାଏ ଓ କେଶ ପ୍ରତିରୋପଣ କରାଯାଏ । ଆଲୋପେସିଆ ଏରିଆଟା ନିମନ୍ତେ ପ୍ରଭାବିତ ସ୍ଥାନରେ ସ୍ଟିରଏଡ ଇଞ୍ଜେକସନ ଦିଆଯାଏ, କିନ୍ତୁ ଏହା ସମୟକ୍ରମେ ବାରମ୍ବାର ଦେବାକୁ ପଡ଼େ । କେଶହାନୀ ଏକ ସାଧାରଣ ସମସ୍ୟା । ପ୍ୟାଟର୍ଣ୍ଣ କେଶହାନୀ ୫୦ବର୍ଷ ବୟସ ବେଳକୁ ୫୦ % ପୁରୁଷଙ୍କର ଓ ୨୫% ମହିଳାଙ୍କର ଦେଖାଯାଏ । ଆଲୋପେସିଆ ଏରିଆଟା ଜୀବନର ଯେ କୌଣସି ସମୟରେ ୨% ଲୋକଙ୍କର ହୁଏ ।
ଆର୍ବି, ୱାର୍ଧା ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ୱର୍ଧ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆର୍ବି, ୱାର୍ଧା ୨୦.୯୯୬୪ ଉତ୍ତର ଅକ୍ଷାଂଶ ଓ ୭୮.୨୨୮୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୯୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆର୍ବି, ୱାର୍ଧା ସହରର ମୋଟ ଜନସଂଖ୍ୟା ୪୦୫୬୮ ଅଟେ । ସେଥି ମଧ୍ୟରୁ ୫୧.୭୮% ଜଣ ପରୁଷ ହୋଇଥିବା ବେଳେ ୪୮.୨୨% ଜଣ ନାରୀ ଅଟନ୍ତି । ଆର୍ବି, ୱାର୍ଧାର ସାକ୍ଷରତା ହାର ୭୭.୬୩% ଅଟେ । ଏହା ଜାତୀୟ ହାରଠାରୁ -୧୨.୭୯% ପ୍ରତିଶତ କମ ଅଟେ । ସେଥିରୁ ୪୨.୩୪% ପ୍ରତିଶତ ପୁରୁଷ ଓ ୩୫.୨୯% ନାରୀ ଅଟନ୍ତି । ୧୧.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଆର୍ବି, ୱାର୍ଧାର ସରକାରୀ ଭାଷା ଅଟେ ।
ବର୍ନାଲା ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ବରନାଲା ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବର୍ନାଲା ୩୦.୩୭୨୧ ଉତ୍ତର ଅକ୍ଷାଂଶ ଓ ୭୫.୫୪୫୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବର୍ନାଲା ସହରର ମୋଟ ଜନସଂଖ୍ୟା ୯୬୩୯୭ ଅଟେ । ସେଥି ମଧ୍ୟରୁ ୫୪.୪୪% ଜଣ ପରୁଷ ହୋଇଥିବା ବେଳେ ୪୫.୫୬% ଜଣ ନାରୀ ଅଟନ୍ତି । ବର୍ନାଲାର ସାକ୍ଷରତା ହାର ୬୫.୪୪% ଅଟେ । ଏହା ଜାତୀୟ ହାରଠାରୁ ୦.୬୦% ପ୍ରତିଶତ କମ ଅଟେ । ସେଥିରୁ ୩୮.୦୬% ପ୍ରତିଶତ ପୁରୁଷ ଓ ୨୭.୩୮% ନାରୀ ଅଟନ୍ତି । ୧୨.୪୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ବର୍ନାଲାର ସରକାରୀ ଭାଷା ଅଟେ ।
କସୌଲି ଭାରତୀୟ ରାଜ୍ୟ ହିମାଚଳ ପ୍ରଦେଶର ସୋଲାନ ଜିଲ୍ଲାର ଏକ କାଣ୍ଟନମେଣ୍ଟ ସହର । ଏହା ୧୮୪୨ରେ ଏହା ପାର୍ବତ୍ଯ ନିବାସ ଭାବରେ ବ୍ରିଟିଶ ମାନଙ୍କଦ୍ୱାରା ନିର୍ମିତ ହେଇଥିଲା । ଏହା ଶିମଳାଠାରୁ ୭୭ କିଲୋମିଟର , ଚଣ୍ଡୀଗଡ଼ଠାରୁ ୬୫ କିଲୋମିଟର , ଅମ୍ବାଲା କଣ୍ଟଠାରୁ ୯୪ କିଲୋମିଟର ଦୁରବର୍ତୀ । ଅମ୍ବାଲାରେ ରେଳ ଜଙ୍କସନ ଠାରୁ ୬,୩୨୨ ଫୁଟ ଉପରେ ରହିଛି । ସହରଟି ସମୁଦ୍ରପତ୍ତନଠାରୁ ୧,୯୦୦ ମିଟର ଉଛ । ମୁଖ୍ୟ ସ୍ଥାନ ସବୁ ଏଠାରେ ଏକ କେନ୍ଦ୍ରୀୟ ଅନୁସନ୍ଧାନ ପ୍ରତିଷ୍ଠାନ ରହିଛି । ସେଥିରେ ରୋଗ ନିରାକରଣ ଉପରେ ଗବେଷଣା ହୁଏ । ବାପଟିଷ୍ଟ ଚର୍ଚ ଏଠାରେ ୧୯୨୩ ମସିହା ନିର୍ମିତ ବାପତିଷ୍ଟ ଚର୍ଚ ରହିଛି । ୨୦୦୮ରେ ଏହି ଚର୍ଚରେ ଅଗ୍ନିକାଣ୍ଡ ଘଟି ଭିତର ଅଂଶ ନଷ୍ଟ ହେଇଯାଇଥିଲା । ଖ୍ରୀଷ୍ଟ ଚର୍ଚ ୧୮୫୩ ମସିହାରୁ ଏଠାରେ ଖ୍ରୀଷ୍ଟ ଚର୍ଚ ରହିଛି । ଏହି ଚର୍ଚ ଅମୃତସରର ଉତ୍ତର ଭରତ ଚର୍ଚ ଅଧୀନରେ ରହିଛି । ଗୁରୁଦ୍ୱାରା ଗରଖଳ ବଜାର ନିକଟରେ ଏକ ଗୁରୁଦ୍ୱାର ରହିଛି ।
ସ୍ୱର ବର୍ଣ୍ଣ ବ୍ୟଞ୍ଜନ ବର୍ଣ୍ଣର ବିନା ସାହାଯ୍ୟରେ ଉଚ୍ଚାରିତ ହେଉଥିବା ୧୪ଗୋଟି ବର୍ଣ୍ଣକୁ  (ଅ, ଆ, ଇ, ଈ, ଉ, ଊ, ଋ, ୠ, ଏ, ଐ, ଓ, ଔ, ଌ, ୡ) ସ୍ୱରବର୍ଣ୍ଣ କୁହାଯାଏ  ଓଡ଼ିଆ ସ୍ୱରବର୍ଣ୍ଣମାନେ  'ହ୍ରସ୍ୱ'  ଓ  'ଦୀର୍ଘ' , ଏହି ଦୁଇ ଶ୍ରେଣୀରେ ବିଭକ୍ତ  ଏହାଛଡ଼ା ବୈଦିକ ଉଚ୍ଚାରଣରେ ସ୍ୱରମାନଙ୍କ  ପ୍ଳୁତ  ଉଚ୍ଚାରଣ ନିର୍ଦ୍ଦିଷ୍ଟ ଅଛି  ହ୍ରସ୍ୱସ୍ୱର ଯେଉଁ ବର୍ଣ୍ଣମାନଙ୍କୁ ଉଚ୍ଚାରଣ କରିବାକୁ ଏକମାତ୍ରା ସମୟ ଲାଗେ ସେମାନଙ୍କୁ ହ୍ରସ୍ୱସ୍ୱର କୁହାଯାଏ  ଅ, ଇ, ଉ, ଋ, ଏ, ଓ, ଌ  ବର୍ତ୍ତମାନ  'ଌ'  ବର୍ଣ୍ଣ ଓଡ଼ିଆରେ ବ୍ୟବହାର କରାଯାଉ ନାହିଁ  ଦୀର୍ଘସ୍ୱର ଯେଉଁ ବର୍ଣ୍ଣମାନଙ୍କୁ ଉଚ୍ଚାରଣ କରିବାକୁ ଦ୍ୱିମାତ୍ରା ସମୟ ଲାଗେ ସେମାନଙ୍କୁ ଦୀର୍ଘସ୍ୱର କୁହାଯାଏ  ଆ, ଈ, ଊ, ୠ, ଐ, ଔ, ୡ   ବର୍ତ୍ତମାନ  'ୡ'  ବର୍ଣ୍ଣ ଓଡ଼ିଆରେ ବ୍ୟବହାର କରାଯାଉ ନାହିଁ  ପ୍ଳୁତସ୍ୱର ଯେଉଁ ବର୍ଣ୍ଣମାନଙ୍କୁ ଉଚ୍ଚାରଣ କରିବାକୁ ତ୍ରିମାତ୍ରା ସମୟ ଲାଗେ ସେମାନଙ୍କୁ ପ୍ଳୁତସ୍ୱର କୁହାଯାଏ
ସଂସଦୀୟ ପ୍ରଜାତନ୍ତ୍ର ହେଉଛି ପ୍ରଜାତନ୍ତ୍ରର ଏକ ସ୍ୱରୂପ ଯେଉଁଥିରେ କାର୍ଯ୍ୟପାଳିକା ନିଜର ସମସ୍ତ ସାମର୍ଥ୍ଯ ତଥା ଅଧିକାର ଏହାର ବ୍ଯବସ୍ଥାପିକାଠାରୁ ପ୍ରାପ୍ତ କରିଥାଏ । ଏଥିପାଇଁ କାର୍ଯ୍ୟପାଳିକା କିମ୍ବା କାର୍ଯ୍ୟପାଳ ସବୁବେଳ ବ୍ଯବସ୍ଥାପିକାଠାରେ ଉତ୍ତରଦାୟୀ ହୋଇ ରହେ । ସଂସଦୀୟ ତନ୍ତ୍ରରେ ସାଧାରଣତଃ ରାଷ୍ଟ୍ରମୁଖ୍ୟ, ଶାସନମୁଖ୍ଯଙ୍କଠାରୁ ଅଲଗା ଥାଆନ୍ତି । ଅପରପକ୍ଷେ କାର୍ଯ୍ୟପାଳିକା ତନ୍ତ୍ରରେ କାର୍ଯ୍ୟପାଳ ବହୁସମୟରେ ଦେଶର ମୁଖ୍ଯ ଥାଆନ୍ତି ଏବଂ ନିଜର ଅଧିକାର ପାଇଁ ବ୍ଯବସ୍ଥାପିକା ଉପରେ ନିର୍ଭର କରନ୍ତି ନାହିଁ । ସଂସଦୀୟ ପ୍ରଜାତାନ୍ତ୍ରିକ ରାଷ୍ଟ୍ରମାନେ ସାମ୍ବିଧାନିକ ଏକତନ୍ତ୍ର; ଯେପରିକି - ଯୁକ୍ତରାଜ୍ୟ ଯେଉଁଥିରେ ରାଷ୍ଟ୍ରମୁଖ୍ୟ ଏକତନ୍ତ୍ରୀ କିନ୍ତୁ ଶାସନମୁଖ୍ୟ ସର୍ବଦା ଏକ ସଂସଦୀୟ ସଦସ୍ଯ ହୋଇଥାନ୍ତି କିମ୍ବା ସଂସଦୀୟ ଲୋକତନ୍ତ୍ର; ଯେପରିକି - ଭାରତ ଯେଉଁଠାରେ ରାଷ୍ଟ୍ରମୁଖ୍ୟ ସଂସଦଦ୍ୱାରା ନିର୍ବାଚିତ ହୁଅନ୍ତି ହୋଇପାରନ୍ତି ।
ପ୍ରୋଡ୍‌ଡୁ‌ଟୁରୁ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର କୁଦ୍ଦପହ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପ୍ରୋଡ୍‌ଡୁ‌ଟୁରୁ ୧୪.୭୫୦୨ ଉତ୍ତର ଅକ୍ଷାଂଶ ଓ ୭୮.୫୪୮୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପ୍ରୋଡ୍‌ଡୁ‌ଟୁରୁ ସହରର ମୋଟ ଜନସଂଖ୍ୟା ୧୬୪୯୩୨ ଅଟେ । ସେଥି ମଧ୍ୟରୁ ୫୦.୨୨% ଜଣ ପରୁଷ ହୋଇଥିବା ବେଳେ ୪୯.୭୮% ଜଣ ନାରୀ ଅଟନ୍ତି । ପ୍ରୋଡ୍‌ଡୁ‌ଟୁରୁର ସାକ୍ଷରତା ହାର ୬୩.୭୯% ଅଟେ । ଏହା ଜାତୀୟ ହାରଠାରୁ ୧.୦୫% ପ୍ରତିଶତ କମ ଅଟେ । ସେଥିରୁ ୩୬.୭୬% ପ୍ରତିଶତ ପୁରୁଷ ଓ ୨୭.୦୨% ନାରୀ ଅଟନ୍ତି । ୧୨.୦୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ପ୍ରୋଡ୍‌ଡୁ‌ଟୁରୁର ସରକାରୀ ଭାଷା ଅଟେ ।
ନିଲ ଆଲଡେନ ଆର୍ମଷ୍ଟ୍ରଙ୍ଗ (୫ ଅଗଷ୍ଟ, ୧୯୩୦ - ୨୫ ଅଗଷ୍ଟ, ୨୦୧୨) ଜଣେ ଆମେରିକୀୟ ମହାକାଶଚାରୀ, ଟେଷ୍ଟ ପାଇଲଟ, ଏରୋନଟିକ୍ସ ଇଞ୍ଜିନିୟର, ବିଶ୍ୱବିଦ୍ୟାଳୟ ପ୍ରାଧ୍ୟାପକ ତଥା ଚନ୍ଦ୍ରରେ ପାଦ ଦେଇଥିବା ପ୍ରଥମ ମଣିଷ ଥିଲେ  । ମହାକାଶଚାରୀ ହେବା ପୂର୍ବରୁ ସେ ଆମେରିକୀର ସୈନ୍ୟ ବାହିନୀରେ କୋରିଆ ଯୁଦ୍ଧ (୨୫ ଜୁନ, ୧୯୫୦ - ୨୭ ଜୁଲାଇ, ୧୯୫୩)ରେ ଲଢିଥିଲେ  । ୨୦ ଜୁଲାଇ, ୧୯୬୯ ଦିନ ୨୦:୧୭:୩୯ ୟୁ.ଟି.ସି. ସମୟରେ ବଜ ଆଲଡ୍ରିନଙ୍କ ସହିତ ନିଲ ଆର୍ମଷ୍ଟ୍ରଙ୍ଗ ଆପୋଲୋ-୧୧ରେ ଚନ୍ଦ୍ରରେ ପଦାର୍ପଣ କରିଥିଲେ। ସେ ନିଜର ସମଗ୍ର ଜୀବନ କାଳରେ ମୋଟ ୮ଦିନ, ୧୪ ଘଣ୍ଟା, ୧୨ମିନିଟ, ୩୧ ସେକେଣ୍ଡ ମହାକାଶରେ ଅତିବାହିତ କରିଥିଲେ। ପ୍ରାଥମିକ ଜୀବନ ନିଲ ଆଲଡେନ ଆର୍ମଷ୍ଟ୍ରଙ୍ଗ ୧୯୩୦ ଅଗଷ୍ଟ ୫ରେ ଓହାୟୋ ଅନ୍ତର୍ଗତ ୱାପାକୋନେଟାଠାରେ ଜନ୍ମଗ୍ରହଣ କରିଥିଲେ।ସେ ପାଠପଢ଼ା ପରେ ଆମେରିକାର ନୈସେନାରେ ଯୋଗଦେଇ କୋରିଆ ଯୁଦ୍ଧରେ ଅଂଶଗ୍ରହଣ କରିଥିଲେ।ଯୁଦ୍ଧ ଶେଷହେବା ପରେ ସେ ଏରୋନଟିକ୍ସରେ ହାଇସ୍ପଡ୍ ଫ୍ଲାଇଟ୍ ଷ୍ଟେସନରେ ଜଣେ ପାଇଲଟ ଭାବେ ନିଯୁକ୍ତ ହେଲେ।ପରେ ସେ ମହାକାଶଚାରୀ ହେବାକୁ ମନ ବଳେଇଥିଲେ।୧୯୫୮ ମସିହାରେ ଆମେରିକା ବୟୁସେନାର ମ୍ୟାନ୍ ଇନ୍ ସ୍ପେଶ ସୁନେଷ୍ଟ ପ୍ରୋଗ୍ରାମ ପାଇଁ ମନୋନୀତ ହେଇଥିଲେ।୧୯୬୦ରେ ସେ ସାମରିକ ମହାକାଶ ବିମାନ ବୋଇଂ ଏକ୍ସ-୨୦ ଡାଏନା-ସୋର୍ର ପାଇଲଟ ନିଯୁକ୍ତ ହେଲେ।୧୯୬୨ ମାର୍ଚ୍ଚ ୧୫ରେ ମହାକାଶ ବିମାନ ଉଡାଣ ପାଇଁ ମନୋନୀତ ୬ ଜଣ ପାଇଲଟ-ଇଞ୍ଜିନିୟର ମଧ୍ୟରେ ସେ ସ୍ଥାନ ପାଇଥିଲେ।ସେ ସମୟରେ ନାସା ପକ୍ଷରୁ ମହାକାଶଚାରୀ ଚୟନ ପାଇଁ ପ୍ରାର୍ଥୀପତ୍ର ଗ୍ରହଣ କରାଯାଇଥିଲା।ଏଥିପାଇ ସେ ଆବେଦନ ପତ୍ର ପଠେଇଥିଲେ।ଦ୍ୱିତୀୟ ପର୍ଯ୍ୟାୟ ମନୋନୟନ ବେଳେ ତାଙ୍କୁ ମନୋନୀତ କରାଯାଇଥିଲା।ସେ ଜେମିନ-୮ ଓ ଜେମିନ -୧୧ ମହାକାଶଯାନ କାର୍ଯ୍ୟକ୍ରମରେ ସାମିଲ ହେଇ ମାହାକାଶ ଯାତ୍ରା କରିଥିଲେ। ୧୯୬୭ ଜାନୁୟାରୀ ୨୭ରେ ଆପୋଲୋ-୧ ମହାକାଶଯାନ କାର୍ଯ୍ୟକ୍ରମରେ ସେ ସାମିଲ ହେଇଥିଲେ।ଆପୋଲୋ-୧୧ ମହାକାଶଯାନ ଆର୍ମଷ୍ଟ୍ରଙ୍ଗଙ୍କ ସହ ତାଙ୍କର ଆଉ ଦୁଇଜଣ ସାଥୀ ବଜ ଆଲଡ୍ରିନ ଓ ମାଇକେଲ କୋଲିନଙ୍କୁ ନେଇ ଚନ୍ଦ୍ର ଅଭିମୂଖେ ଯାତ୍ରାକରିଥିଲା।ଏହି ମହାକାଶଯାନ ଚାରିଦିନ ମଧ୍ୟରେ ୪୦ଲକ୍ଷ କି.ମି ଯାତ୍ରାକରିଥିଲା।ଆର୍ମଷ୍ଟ୍ରଙ୍ଗ ଓ ଆଲଡ୍ରିନ ୧୯୬୯ ଜୁଲାଇ ୨୦ରେ ଚନ୍ଦ୍ର ପୃଷ୍ଠରେ ପାଦ ଦେଇଥିଲେ।ସେଠାରେ ଆର୍ମଷ୍ଟ୍ରଙ୍ଗ ୨ ମିନିଟ ୩୨ ସେକେଣ୍ଡ ରହିଥିଲେ ଓ ସେହି ସମୟ ମଧ୍ୟରେ ଚନ୍ଦ୍ରପୃଷ୍ଠରେ ଆମେରିକୀୟ ଜାତୀୟ ପତକା ସ୍ଥାପନ କରିବା ସହିତ କିଛି ପଥର ସଂଗ୍ରହ କରିଥିଲେ।୧୯୬୯ ଜୁଲାଇ ୨୪ରେ ହାୱ୍ଆଇର ପଶ୍ଚିମରେ ପ୍ରସାନ୍ତ ମହାସାଗରରେ ଥିବା ଆମେରିକାର ଯୁଦ୍ଧ ଜାହାଜରେ ଆପୋଲୋ-୧୧ ଅବତରଣ କରିଥିଲା। ପରିବାର ସେ ୧୯୫୬ ଜାନୁୟାରୀ ୨୮ରେ ଜାନେଟ ସେରନଙ୍କୁ ବିବାହ କରିଥିଲେ।ତାଙ୍କର ଦୁଇ ପୁତ୍ର ସନ୍ତାନ ଏରିକ ଓ ମାର୍କ ଅଛନ୍ତି। ପୁରସ୍କାର ତାଙ୍କୁ ରାଷ୍ଟ୍ରପତି ରିଚାର୍ଡ ନିକ୍ସନ ପ୍ରେସିଡେନସିଆଲ ମେଡଲ୍ ଅଫ ଫ୍ରିଡମ ପୁରସ୍କାର ପ୍ରଦାନ କରିଥିଲେ।କଂଗ୍ରେସନାଲ ସ୍ପେଶ ମେଡାଲ ଅଫ ଅନର ଏବଂ କଂଗ୍ରେସନାଲ ଗୋଲ୍ଡ ମେଡାଲ୍ ଭଳି ପୁରସ୍କାର ଲାଭକରିଥିଲେ।
ଅଶୋକା ଗୁପ୍ତା  (ନଭେମ୍ବର ୧୯୧୨ - ୮ ଜୁଲାଇ ୨୦୦୮) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ସାମାଜିକ କର୍ମୀ ଥିଲେ  । ସେ ମହିଳା ସେବା ସମିତିର ପ୍ରତିଷ୍ଠାତା, ଅଖିଳ ଭାରତୀୟ ମହିଳା ସମ୍ମିଳନୀର ସଦସ୍ୟା ତଥା ଇଣ୍ଡିଆନ ସୋସାଇଟି ଫର୍ ସ୍ପୋନ୍‌ସର୍‌ସିପ୍ ଆଣ୍ଡ ଆଡପ୍ସନ୍‌ର ସଭାପତି ଥିଲେ । ସେ ନୋଅଖଲି ନରସଂହାର ସମୟରେ ଉଦ୍ଧାର ଓ ରିଲିଫ୍ ଅପରେସନରେ ସେ ଭାଗ ନେଇଥିଲେ । ପ୍ରାରମ୍ଭିକ ଜୀବନ ଅଶୋକା ୧୯୧୨ ମସିହାର ନଭେମ୍ବର ମାସରେ ଜନ୍ମଗ୍ରହଣ କରିଥିଲେ । ବାପା କିରଣ ଚନ୍ଦ୍ର ସେନ୍ ଏବଂ ମାଆ ଜ୍ୟୋତିର୍ମୟୀ ଦେବୀଙ୍କର ୬ଜଣ ସନ୍ତାନଙ୍କ ମଧ୍ୟରୁ ୪ର୍ଥ ସନ୍ତାନ ଭାବରେ ଜନ୍ମ ନେଇଥିଲେ ସେ । ତାଙ୍କୁ ୬ ବର୍ଷ ବୟସ ହୋଇଥିବାବେଳେ ତାଙ୍କ ପିତାଙ୍କର ଦେହାନ୍ତ ହୋଇଥିଲା ଏବଂ ବଡ଼ ସଂଘର୍ଷ ମଧ୍ୟରେ ତାଙ୍କୁ ତାଙ୍କ ମାଆ ପାଳିଥିଲେ । ସେ କଲିକାତାର ସେଣ୍ଟ ମାର୍ଗାରେଟ ସ୍କୁଲରେ ପଢ଼ିଥିଲେ ଏବଂ ମାଟ୍ରିକ୍ ପରୀକ୍ଷାରେ ଝିଅମାନଙ୍କ ମଧ୍ୟରେ ସବୁଠାରୁ ଅଧିକ ନମ୍ବର ରଖିଥିଲେ । ସେ ବେଥୁନ୍ କଲେଜରୁ ଗଣିତ ସମ୍ମାନ ସହ ସ୍ନାତକ କରିଥିଲେ । ୨୦ ବର୍ଷ ବୟସରେ ସେ ଆଇସିଏସ୍ ଅଧିକାରୀ ଶୈବଲ ଗୁପ୍ତାଙ୍କୁ ବିବାହ କରିଥିଲେ । ଉଲ୍ଲେନୀୟ କାର୍ଯ୍ୟ ୧୯୨୭ ମସିହାରେ ପ୍ରତିଷ୍ଠା ହୋଇଥିବା ଅଖିଳ ଭାରତୀୟ ମହିଳା ସମ୍ମିଳନୀରେ ସେ ୧୯୩୬ ମସିହାରେ ସଦସ୍ୟ ହୋଇଥିଲେ । ଏହି ସମ୍ମିଳନୀର ଶାଖା ଏବଂ ବିଭିନ୍ନ କଲ୍ୟାଣକାରୀ ସଂସ୍ଥା ପ୍ରତିଷ୍ଠା କରିବାରେ ସେ ସକ୍ରିୟ ଅଂଶଗ୍ରହଣ କରିଥିଲେ । ୧୯୪୩ ମସିହାର ବଙ୍ଗଳା ଦୁର୍ଭିକ୍ଷ ସମୟରେ ସେ ବାଙ୍କୁରାରେ ରିଲିଫ ବାଣ୍ଟିବା ଅଭିଯାନରେ ଭାଗ ନେଇଥିଲେ । ୧୯୪୫ ମସିହାରେ ସେ ତାଙ୍କ ସ୍ୱାମୀଙ୍କ ସହିତ ଚିଟାଗଙ୍ଗ ଚାଲିଯାଇଥିଲେ । ୧୯୪୬ ମସିହାରେ ନୋଅଖଲି ନରସଂହାର ସମୟରେ ସେ ଉଦ୍ଧାର ଓ ରିଲିଫ କାର୍ଯ୍ୟ ପାଇଁ ଅଖିଳ ଭାରତୀୟ ମହିଳା ସମ୍ମିଳନୀର ଚିଟାଗଙ୍ଗ ଶାଖାର ରିଲିଫ୍ କର୍ମଚାରୀଙ୍କ ନେତୃତ୍ୱ ନେଇଥିଲେ । ଭାରତ ସ୍ୱାଧୀନତା ହେବା ପରେ ଯେତେବେଳେ ଦେଶ ବିଭାଜନ ହୋଇଥିଲା, ସେ ତାଙ୍କ ସ୍ୱାମୀଙ୍କ ସହ କଲିକତା ଫେରି ଆସିଥିଲେ । ଦେଶ ବିଭାଜନ ପରେ ସେ ଶରଣାର୍ଥୀମାନଙ୍କର ପୁନର୍ବାସ, ଶିଶୁ ସାକ୍ଷରତା ଏବଂ ଗ୍ରାମୀଣ ମହିଳା ତଥା ଆଦିବାସୀମାନଙ୍କ ଉନ୍ନତିରେ କାର୍ଯ୍ୟ କରିଥିଲେ । ୧୯୫୫ ମସିହାରୁ ୧୯୫୯ ପର୍ଯ୍ୟନ୍ତ ସେ ପଶ୍ଚିମବଙ୍ଗ ରାଜ୍ୟ ସାମାଜିକ କଲ୍ୟାଣ ପରାମର୍ଶଦାତା ବୋର୍ଡ଼ର ଅଧକ୍ଷା ଭାବରେ କାର୍ଯ୍ୟ କରିଥିଲେ । ୧୯୫୯ ମସିହାରେ ସେ ବିଧାନ ଚନ୍ଦ୍ର ରୟ ଏବଂ ଦୁର୍ଗାବାଇ ଦେଶମୁଖଙ୍କ ପରାମର୍ଶରେ କେନ୍ଦ୍ରୀୟ ସାମାଜିକ କଲ୍ୟାଣ ବୋର୍ଡ଼ର ସଦସ୍ୟ ହୋଇଥିଲେ । ୧୯୬୪ ମସିହାରେ, ସେ ବଙ୍ଗୀୟ ହିନ୍ଦୁ ଶରଣାର୍ଥୀମାନଙ୍କ ପାଇଁ ମାନା ଏବଂ ଦଣ୍ଡକାରଣ୍ୟର ବିଭିନ୍ନ ଶିବିରରେ ରିଲିଫ ଯୋଗାଇବା କାର୍ଯ୍ୟରେ ଭାଗ ନେଇଥିଲେ । ସମ୍ମାନ ମହିଳା ଏବଂ ଶିଶୁମାନଙ୍କ ପାଇଁ ତାଙ୍କର ଉଲ୍ଲେଖନୀୟ କାର୍ଯ୍ୟ ପାଇଁ ୨୦୦୭ ମସିହାରେ ତାଙ୍କୁ ସମ୍ମାନଜନକ ଡି.ଲିଟ୍ ସମ୍ମାନ ପ୍ରଦାନ କରାଯାଇଥିଲା । ସେହି ବର୍ଷ ତାଙ୍କୁ ଜମନାଲାଲ ବଜାଜ ପୁରସ୍କାର ମଧ୍ୟ ପ୍ରଦାନ କରାଯାଇଥିଲା ।
ଲହର୍, ଭାରତ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ‌‌ଭିନ୍ଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲହର୍, ଭାରତ ୨୬.୧୯୪୦ ଉତ୍ତର ଅକ୍ଷାଂଶ ଓ ୭୮.୯୪୧୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲହର୍, ଭାରତ ସହରର ମୋଟ ଜନସଂଖ୍ୟା ୨୮୨୫୦ ଅଟେ । ସେଥି ମଧ୍ୟରୁ ୫୪.୦୬% ଜଣ ପରୁଷ ହୋଇଥିବା ବେଳେ ୪୫.୯୪% ଜଣ ନାରୀ ଅଟନ୍ତି । ଲହର୍, ଭାରତର ସାକ୍ଷରତା ହାର ୬୦.୮୧% ଅଟେ । ଏହା ଜାତୀୟ ହାରଠାରୁ ୪.୦୩% ପ୍ରତିଶତ ଅଧିକ ଅଟେ । ସେଥିରୁ ୩୮.୦୧% ପ୍ରତିଶତ ପୁରୁଷ ଓ ୨୨.୮୦% ନାରୀ ଅଟନ୍ତି । ୧୭.୧୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଲହର୍, ଭାରତର ସରକାରୀ ଭାଷା ଅଟେ ।
କପଟାଇ ହ୍ରଦ , ବାଂଲାଦେଶର ସର୍ବ ବୃହତ କୃତ୍ରିମ ହ୍ରଦ । ଏହା ଚିତ୍ତାଗଙ୍ଗ ଅଞ୍ଚଳରେ ଥିବା ରଙ୍ଗମାଟି ଜିଲ୍ଲା ର ଏକ ଉପଜିଲ୍ଲା ଭାବରେ ଥିବା କପଟାଇରେ ଅବସ୍ଥିତ । କର୍ଣାଫୁଲି ନଦୀ ଉପରେ କପଟାଇ ବନ୍ଧ ନିର୍ମାଣ କଳା ସମୟରେ ଏହାର ଖୋଦନ କରାଯାଇଥିଲା । ଏହି ବନ୍ଧା ଏକ ବହୁମୂଖୀ ଜଳବିଦ୍ୟୁତ ପ୍ରକଳ୍ପ ଭାବରେ ବିରମିତ ହେଇଥିଲା । ଏହି ହ୍ରଦର ହାରାହାରି ଗଭୀରତା 100 ଫୁଟ ହେଇଥିବା ବେଳେ ସର୍ବାଧିକ ଗଭୀର ସ୍ଥଳରେ ଏହା 490 ଫୁଟ ରହିଛି । ଇତିହାସ ଜଳ ବିଦ୍ୟୁତ ଉତ୍ପାଦନ ନିମନ୍ତେ ଏହି ଜଳଭଣ୍ଡାରର ନିର୍ମାଣ କାର୍ଯ୍ୟ 1956 ମସିହାରେ ପୂର୍ବ ପାକିସ୍ଥାନ ସରକାରଙ୍କଦ୍ୱାରା ଆରମ୍ଭ ହେଇଥିଲା । ଏହାଦ୍ୱାରା ରଙ୍ଗମାଟି ଜିଲ୍ଲାର 54,000 ଏକର ବା 220 ବର୍ଗ କିଲୋମିଟର ଚାଷ ଜମି ଜଳମଗ୍ନ ହେଇ ଜଳାଶୟ ସୃଷ୍ଟି କରଯାଇଥିଲା । ଏହିରେ ନିର୍ମିତ ହେଇଥିବା ଜଳ - ବିଦ୍ୟୁତ ପ୍ରକଳ୍ପ ଯୁକ୍ତରାଷ୍ଟ୍ର ଅମରିକାର ଆର୍ଥିକ ସହାୟତାଦ୍ୱାରା ନିର୍ମିତ ହେଇଥିଲା । ଏହି ପ୍ରକଳ୍ପ ଆନ୍ତର୍ଜାତିକ ଇଂଜିନିଯରିଂ କମ୍ପାନୀ ଓ ଉତାହ ଆନ୍ତର୍ଜାତିକ ଇଙ୍କଦ୍ୱାରା ମିଳିତ ଉଦ୍ୟମରେ 1962 ମସିହାରେ ନିର୍ମାଣ କାର୍ଯ୍ୟ ସମାପ୍ତ ହେଇ ଥିଲା । ବନ୍ଧର ଦୀର୍ଘତା 670.8 ମିଟର ଓ ଏହା 54.7 ମିଟର ଉଛ। ଏଥିରେ 745 ମିଟର ଲମ୍ବର ସ୍ପିଲୱେରେ 16ଟି ଜଳନିର୍ଗମ ଗେଟ ରହିଛି । ସ୍ପିଲୱେ ଦେଇ 5,250,000 ଘନ ଫୁଟ ଜଳ ପ୍ରତି ସେକେଣ୍ଡରେ ନିର୍ଗତ ହେଇଥାଏ । ଜଳାଶୟ ଯୋଗୁଁ ସମାର୍ଜିତ ହେଇଥିବା ସମୁଦାଯ ଜମିର 40% ଚାଷ ଊପଯୋଗୀ ଜମି ଥିଲା ।ଏହା ସହିତ 29 ବର୍ଗ କିଲୋମିଟର ଅଞ୍ଚଳ ସରକାରୀ ଜଙ୍ଗଲ ଭୂମି ଓ ଅନ୍ୟ ଅନାବାଦି ଜମି 234 ବର୍ଗ କିଲୋମିଟରର ଥିଲା । ପ୍ରାୟ 18,000 ପରିବାରର 100 ହଜାର ବ୍ୟକ୍ତି ସ୍ଥାନାନ୍ତରିତ ହେଇଥିଲେ । ପ୍ରାଚୀନ ଚକ୍ମାସ ରାଜ୍ୟର ରାଜମହଳ ମଧ୍ୟ ଜଳମଗ୍ନ ହେଇ ବର୍ତ୍ତମାନ ଜଳାଶୟ ଭିତରେ ରହିଛି । . ବିସ୍ଥାପନ ଓ ପରିବେଶ ନଷ୍ଟ କରଣ ଏହି ଜଳାଶୟର ନିର୍ମାଣ ଯୋଗୁ ବହୁଳ ସାକ୍ଷାରେ ଚାଷୀ ପରିବାର ତାଙ୍କର ଜୀବିକା ହରେଇଥିଲେ ଓ ସେମାନଙ୍କୁ ଉପଯୁକ୍ତ ଭାବରେ ଥଇଥାନ କର ନ ଯିବା କାରଣରୁ ସେମଧ୍ୟରୁ ଅନେକ ଭାରତକୁ ଦେଶାନ୍ତର କରି ଚାଲି ଆସିଥିଲେ । ଆକଳନ ଅନୁସାରେ ସେଠାରୁ 40,000 ବାଂଲାଦେଶୀ ନାଗରିକ ଭାରତକୁ ରିଫୁଜୀ ଭାବରେ ଆସି ବସାବାସ କରିଥିଲେ । ପୁନଶ୍ଚ ଏହି ବନ୍ଧ ନିର୍ମାଣ ସମୟରେ ବହୁ ଆୟତନ ବିଶିଷ୍ଟ ଅରଣ୍ୟ ଜଳମଗ୍ନ ହେଇଯିବା ସହ ବହୁ ସଂଖ୍ୟାରେ ଅରଣ୍ୟ ଜୀବ ଜନ୍ତୁ ମଧ୍ୟ ନିପାତ ହେଇଯାଇଥିଲେ ।
ଚାଟ୍ ଜିପିଟି ହେଉଛି ଓପନଏଆଇ ନାମକ କମ୍ପାନୀଦ୍ୱାରା ବିକଶିତ ଏକ ଆର୍ଟିଫିସିଆଲ ଇଣ୍ଟେଲିଜେନ୍ସ  (ଏଆଇ) ଚାଟ୍ ବଟ  । ନଭେମ୍ବର ୨୦୨୨ରେ ଏହା ମୁକ୍ତିଲାଭ କରିଥିଲା । ଏହା ଓପନଏଆଇର ଜିପିଟି-୩.୫ ଏବଂ ଜିପିଟି-୪ ମୂଳ ଜିପିଟି ବୃହତ୍ ଭାଷା ମଡେଲ୍  (ଏଲ୍ଏଲ୍ଏମ୍: )ର ଶୀର୍ଷକରେ ନିର୍ମିତ ହୋଇଥିଲା  । ଉଭୟ ସୁପରଭାଇଜଡ ଏବଂ ରିଏନ୍ଫୋର୍ସମେଣ୍ଟ ଶିକ୍ଷଣ କୌଶଳ ବ୍ୟବହାର କରି ବାର୍ତ୍ତାଳାପ ପ୍ରୟୋଗ ପାଇଁ ଏହା କରାଯାଇଥିଲା । ଚାଟ୍ ଜିପିଟି ନଭେମ୍ବର ୩୦, ୨୦୨୨ରେ ଏକ ପ୍ରୋଟୋଟାଇପ୍ ଭାବରେ ଆରମ୍ଭ ହୋଇଥିଲା ଏବଂ ଜ୍ଞାନର ଅନେକ କ୍ଷେତ୍ରରେ ଏହାର ବିସ୍ତୃତ ଏବଂ ସ୍ପଷ୍ଟ ଉତ୍ତର ପାଇଁ ଦୃଷ୍ଟି ଆକର୍ଷଣ କରିଥିଲା । ଏହାର ତଥ୍ୟଗତ ଭୁଲ୍ ପ୍ରତିକ୍ରିୟା ପ୍ରଦାନ କରିବାର ପ୍ରବୃତ୍ତି, ଏକ ଗୁରୁତ୍ୱପୂର୍ଣ୍ଣ ତ୍ରୁଟି ଭାବରେ ଚିହ୍ନଟ କରାଯାଇଥିଲା । ୨୦୨୩ ମସିହାରେ, ଚାଟ୍ ଜିପିଟି ପ୍ରକାଶ ପାଇବା ପରେ, ଓପନ୍ଏଆଇର ମୂଲ୍ୟ ୨୯ ବିଲିୟନ ଆମେରିକୀୟ ଡଲାର ଆକଳନ କରାଯାଇଥିଲା । ଏହି ଚାଟ୍ ବଟର ଆବିର୍ଭାବ ଦ୍ୱାରା, ଏହି କ୍ଷେତ୍ରରେ ପ୍ରତିଦ୍ୱନ୍ଦ୍ୱିତା ବୃଦ୍ଧି କରିଥିଲା, ଯାହା ଗୁଗୁଲର ବାର୍ଡ ଏବଂ ମେଟାର ଲାମା   ମୁକ୍ତିଲାଭକୁ ତ୍ୱରାନ୍ୱିତ କରିଥିଲା । ଚାଟ୍ ଜିପିଟିର ମୂଳ ମୁକ୍ତିଲାଭ ଜିପିଟି -୩.୫ ଉପରେ ଆଧାରିତ ଥିଲା । ୨୦୨୩ ମଇ ମାସ ପର୍ଯ୍ୟନ୍ତ ନୂତନ ଓପନଏଆଇ ମଡେଲ ଜିପିଟି-୪ ଉପରେ ଆଧାରିତ ଏକ ସଂସ୍କରଣ ମାର୍ଚ୍ଚ ୧୪, ୨୦୨୩ରେ ମୁକ୍ତିଲାଭ କରିଥିଲା ଏବଂ ସୀମିତ ଭିତ୍ତିରେ ଦେୟ ପ୍ରାପ୍ତ ଗ୍ରାହକଙ୍କ ପାଇଁ ଉପଲବ୍ଧ ଥିଲା । ଚାଟ୍ ଜିପିଟି ଏବଂ ଜିପିଟି-୪ ଜେଫ୍ରି ହିଣ୍ଟନ୍ ଏବଂ ୟୋଶୁଆ ବେଙ୍ଗିଓଙ୍କ ଭଳି କମ୍ପ୍ୟୁଟର ବୈଜ୍ଞାନିକମାନଙ୍କୁ ଚିନ୍ତା ପ୍ରକଟ କରିଛନ୍ତି, ଯେଉଁଥିରେ ଭବିଷ୍ୟତର ଏଆଇ ସିଷ୍ଟମ୍ ମାନବ ବୁଦ୍ଧିକୁ ଅତିକ୍ରମ କରିପାରେ, ଭୁଲ୍ ଲକ୍ଷ୍ୟ ହାସଲ କରିପାରେ ଏବଂ ଅସ୍ତିତ୍ୱଗତ ବିପଦ ସୃଷ୍ଟି କରିପାରେ ବୋଲି ଆଶଙ୍କା ଜ୍ଞାପନ କରିଥିଲେ ।
ଇମିପ୍ରାମିନ, ଏକ ବିକ୍ରୟ ନାମ, ହେଉଛି ଏକ ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ   ଔଷଧ ଯାହା ଅବସାଦ, ପ୍ୟାନିକ୍ ଡିଜଅର୍ଡର, ବିଛଣା ମୂତ୍ରତ୍ୟାଗଏବଂ ପୋଷ୍ଟରପେଟିକ୍ ନ୍ୟୁରାଲଜିଆ ସହିତ ଉଦ୍‌ବେଗ ଅବ୍ୟବସ୍ଥା ରୋଗମାନାଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ନିଦ୍ରାଳୁ, କୋଷ୍ଠକାଠିନ୍ୟ, ଅସ୍ପଷ୍ଟ ଦୃଷ୍ଟିଶକ୍ତି ଏବଂ ଛିଡା ହେବା ସହିତ ନିମ୍ନ ରକ୍ତଚାପ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମାନିଆ, ଆତପଦାହ, ବାତ ଏବଂ ଆତ୍ମହତ୍ୟା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା କିପରି କାର୍ଯ୍ୟ କରେ ତାହା ସ୍ପଷ୍ଟ ନୁହେଁ କିନ୍ତୁ ସେରୋଟୋନିନ ଏବଂ ନର୍-ଏପିନେଫ୍ରିନ ସ୍ତର ବୃଦ୍ଧି ସ‌ହିତ ସମ୍ପର୍କ ଥାଇପାରେ । ଇମିପ୍ରାମିନ ୧୯୫୧ ମସିହାରେ ଆବିଷ୍କୃତ ହୋଇଥିଲା ଏବଂ ୧୯୫୯ ମସିହାରେ ଡାକ୍ତରୀ ଚିକିତ୍ସାର ବ୍ୟବହାରରେ ଆସିଥିଲା । ଏହା ପ୍ରଥମ ଟିସିଏ   ଭାବରେ ବିକ୍ରୟ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୫ ମିଗ୍ରାର ୪ ସପ୍ତାହର ମୂଲ୍ୟ ୨୦୨୧ ସୁଦ୍ଧା ପ୍ରାୟ  ୭ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୦ ଡଲାର ଅଟେ। ।
ଆପାଟୋସରସ୍  (ଅର୍ଥ ଧୂର୍ତ୍ତ ସରୀସୃପ) ଏକ ବିଲୁପ୍ତ ସରୋପଡ୍ ଡାଇନୋସର ପ୍ରଜାତି ଯାହା ଜୁରାସିକ ଯୁଗର ଅନ୍ତ ଆଡକୁ ଉତ୍ତର ଆମେରିକାରେ ବସବାସ କରୁଥିଲା  । ୧୮୭୭ରେ ପ୍ରଥମ କରି ଅଥ୍‌ନିଏଲ ଚାର୍ଲ୍ସ୍ ମାର୍ଶ ଏହାର ପ୍ରଥମ ଜାତି ର ବର୍ଣ୍ଣନା ଦେଇଥିଲେ । ଅନ୍ୟ ଏକ ଜାତି ୧୯୧୬ରେ ଆବିଷ୍କୃତ ହୋ‍ଇଥିଲା । ୧୫.୨ରୁ ୧୫.୧ କୋଟି ବର୍ଷ ପୂର୍ବେ ବଞ୍ଚିଥିଲେ । ବ୍ରଣ୍ଟୋସରସକୁ ଆପାଟୋସରସ୍ର ଏକ ପ୍ରଜାତି ରୂପେ ଗଣନା କରାଯାଏ ଓ ଏହାର ଏକମାତ୍ର ଜାତିକୁ ୧୯୦୩ରେ . ବୋଲି ପୁନଃନାମକରଣ କରାଯାଇଥିଲା । ଏହି ଜୀବ ହାରାହାରି ୨୨.୮ ମିଟର ଲମ୍ବା ଓ ପ୍ରାୟ ୧୬.୪ ଟନ ଓଜନିଆ ଥିଲା । କିଛି ନମୁନାର ଓଜନ ୩୩-୭୦ ଟନ ମଧ୍ୟ । ଚାଲବୁଲ ବେଳେ ଏହାର ଲାଙ୍ଗୁଡ ଟେକି ହୋ‍ଇ ରହୁଥିଲା । ଅନ୍ୟ ସରୋପଡ୍ଙ୍କ ଭଳି ଏହାର ମଧ୍ୟ ଆଗଗୋଡରେ ଗୋଟିଏ ଓ ପଛରେ ତିନିଟି ଲେଖାଏଁ ଆଙ୍ଗୁଠି ଥିଲା । ଏହାର ଖପୁରୀ ୭୦ ବର୍ଷ ହେବା ଯାଏଁ ବର୍ଷପିଛା ୫୨୦ କି.ଗ୍ରା ହିସାବରେ ବଢୁଥିଲା । ଡାଳପତ୍ର ଖାଇବା ଲାଗି ସବୁବେଳେ ମୁଣ୍ଡ ଟେକି ରଖିବା ଲାଗି ହାଡଗୁଡ଼ିକ ହାଲୁକା ହେବା ଆବଶ୍ୟକ ଥିଲା । ଏଥିପାଇଁ ଆପାଟୋସରସ୍ର ବାୟୁକୋଷ ଥିଲା ଯାହା ହାଡଗୁଡିକୁ ସ୍ପଞ୍ଜ ପରି ଛିଦ୍ରଯୁକ୍ତ କରୁଥିଲା । ଅନ୍ୟ ଡିପ୍ଲୋଡୋସିଡଙ୍କ ପରି ଆପାଟୋସରସ୍ ନିଜ ଲାଞ୍ଜକୁ ଚାବୁକ ପରି ବ୍ୟବହାର କରି ଉଚ୍ଚ ସ୍ୱର ସୃଷ୍ଟି କରୁଥିଲା । ଏହା ଡିପ୍ଲୋଡୋସିଡେ କୁଳ ଅନ୍ତର୍ଗତ । ମରିସନ ଶିଳା ସଂରଚନାରୁ ମିଳିଥିବା ଅନ୍ୟ ଡାଇନୋସରଙ୍କ ମଧ୍ୟରୁ କେବଳ ସୁପରସରସ୍କୁ ଛାଡିଦେଲେ ଏହା ସବୁଠୁ ଲମ୍ବା ।
ଭାବନଗର ଏକ ଭାରତୀୟ ଜନଗଣନା ସହର   ଅଟେ । ଏହା ଗୁଜରାଟର ‌‌ଭବ୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଭାବନଗର ୨୧.୭୭୪୫ ଉତ୍ତର ଅକ୍ଷାଂଶ ଓ ୭୨.୧୫୨୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଭାବନଗର ସହରର ମୋଟ ଜନସଂଖ୍ୟା ୧୮୪୬୪ ଅଟେ । ସେଥି ମଧ୍ୟରୁ ୮୧.୬୬% ଜଣ ପରୁଷ ହୋଇଥିବା ବେଳେ ୧୮.୩୪% ଜଣ ନାରୀ ଅଟନ୍ତି । ଭାବନଗରର ସାକ୍ଷରତା ହାର ୬୨.୧୨% ଅଟେ । ଏହା ଜାତୀୟ ହାରଠାରୁ ୨.୭୨% ପ୍ରତିଶତ ଅଧିକ ଅଟେ । ସେଥିରୁ ୫୫.୦୨% ପ୍ରତିଶତ ପୁରୁଷ ଓ ୭.୧୦% ନାରୀ ଅଟନ୍ତି । ୬.୬୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଭାବନଗରର ସରକାରୀ ଭାଷା ଅଟେ ।
ଇନଫେକ୍ଟିଭ ଏଣ୍ଡୋକାର୍ଡ଼ାଇଟିସ  (ଇଂରାଜୀ ଭାଷାରେ ) ରୋଗ କ‌ହିଲେ ହୃତ୍‌ପିଣ୍ଡର ଅନ୍ତସ୍ଥ ସ୍ତର   ବିଶେଷତଃ ହୃତ୍‌ପିଣ୍ଡ ଭଲ୍‌ଭର   ସଂକ୍ରମଣକୁ   ବୁଝାଏ  । ଜ୍ୱର, ଚର୍ମରେ କ୍ଷୁଦ୍ର ଆକାରର ରକ୍ତସ୍ରାବ  , ହତ୍‌ପିଣ୍ଡ ମରମର  , ଥକ୍କାଣ, ସ୍ୱଳ୍ପ ଲୋହିତ ରକ୍ତ କଣିକା ଇତ୍ୟାଦି ଲକ୍ଷଣମାନ ଏଥିରେ ଦେଖାଯାଏ । ରୋଗ ଜଟିଳ ହେଲେ ଭଲଭୁଲାର ଇନସଫିସିଏନ୍ସି  , ହୃଦ୍‌ପାତ, ସ୍ଟ୍ରୋକ, ବୃକ୍‌କ ଫେଲ ରୋଗ ହେବା ସମ୍ଭାବନା ରହିବ । ସାଧାରଣତଃ ଏହି ରୋଗ ଜୀବାଣୁ   ଯୋଗୁ ହୁଏ ଓ କବକ   ଯୋଗୁ ମଧ୍ୟ ହୋଇପାରେ । ଭଲଭ୍ୟୁଲାର ହୃତ୍‌ପିଣ୍ଡ ରୋଗ  , ରିଉମାଟିକ ଡିଜିଜ  , କଞ୍ଜେନିଟାଲ ହୃତ୍‌ପିଣ୍ଡ ରୋଗ  , କୃତ୍ରିମ ଭଲଭସ  , ହେମୋଡାଏଲିସିସ  , ଶିରାଭ୍ୟନ୍ତର ଔଷଧ ବ୍ୟବ‌ହର   ଓ ଇଲେକ୍ଟ୍ରୋନିକ ପେସମେକର  ( : ) ଆଦି ଏହି ରୋଗର କାରକ ହୋଇପାରନ୍ତି  । ସାଧାରଣତଃ ସ୍ଟ୍ରେପ୍ଟୋକୋକାଇ ବା ସ୍ଥାଫାଇଲୋ କୋକାଇ ଜୀବାଣୁ ଯୋଗୁ ଏହି ରୋଗ ହୁଏ । ରୋଗ ଲକ୍ଷଣ, ରକ୍ତ କଲଚର   ବା ଅଲଟ୍ରାସାଉଣ୍ଡ   କରି ରୋଗ ନିର୍ଣ୍ଣୟ କରାଯାଏ । ଏହ ବ୍ୟତୀତ ଏକ ଅଣସଂକ୍ରାମକ ଏଣ୍ଡୋକାର୍ଡ଼ାଇଟିସ   ଆକାରର ଏଣ୍ଡୋକାର୍ଡ଼ାଇଟିସ   ମଧ୍ୟ ଦେଖାଯାଏ । ଦାନ୍ତ ରୋଗ ଚିକିତ୍ସାର ପ୍ରତିଷେଧ ଭାବରେ ଆଣ୍ଟିବାୟୋଟିକର ଉପକାରୀତା ଅସ୍ପଷ୍ଟ ଅଛି । ଉଚ୍ଚ ଧରଣର ସଙ୍କଟ କାରକମାନଙ୍କରେ ଏହାକୁ ଦେବାକୁ ସୁପାରିସ କରାଯାଏ । ଶିରାଭ୍ୟନ୍ତର ଆଣ୍ଟିବାୟୋଟିକ ଦେଇ ସାଧାରଣତଃ ଚିକିତ୍ସା କରାଯାଏ । ରକ୍ତ କଲଚର କରି ଆଣ୍ଟିବାୟୋଟିକ ନିର୍ଣ୍ଣୟ କରାଯାଏ । କ୍ୱଚିତ୍ ହୃତ୍‌ପିଣ୍ଡ ଅପରେସନ ଆବଶ୍ୟକ ହୁଏ । ପ୍ରତି ବର୍ଷ ପ୍ରାୟ ୧୦୦,୦୦୦ ଲୋକରେ ୫ ଜଣ ଏହି ରୋଗାକ୍ରାନ୍ତ ହୁଅନ୍ତି । ସ୍ଥାନ ଓ ଦେଶ ବିଶେଷରେ ଏହି ରୋଗ ହାରରେ ପାର୍ଥକ୍ୟ ଦେଖାଯାଏ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ସଂକ୍ରମିତ ରୋଗୀଙ୍କ ମଧ୍ୟରୁ ପ୍ରାୟ ୨୫% ମୃତ୍ୟୁ ବରଣ କରନ୍ତି । ଉପ‌ଯୁକ୍ତ ଚିକିତ୍ସା ନ ପାଇଲେ ପୃଥିବୀ ସାରା ଏହି ରୋଗ ଘାତକ ସିଦ୍ଧ ହୁଏ ।
ରଥଯାତ୍ରାଠାରୁ ପାଞ୍ଚଦିନ ଅର୍ଥାତ ଆଷାଢ଼ ଶୁକ୍ଳ ପଞ୍ଚମୀ ଦିନକୁ ହେରାପଞ୍ଚମୀ କୁହାଯାଏ । ରଥଯାତ୍ରାରେ ଜଗନ୍ନାଥ ନିଜ ପତ୍ନୀଙ୍କୁ ଉପେକ୍ଷା କରି ନିଜର ଭାଇ ଓ ଭଉଣୀଙ୍କୁ ନେଇ ଗୁଣ୍ଡିଚା ମନ୍ଦିର ଯିବାପରେ, ମହାଲକ୍ଷ୍ମୀ ରୋଷ ହୋଇ ଏହାର କାରଣ ପଚାରିବା ନିମନ୍ତେ ଏକ ସୁସଜ୍ଜିତ ପାଲିଙ୍କିରେ ଆଡ଼ପ ମଣ୍ଡପକୁ ଯାତ୍ରା କରିଥାନ୍ତି । ତେବେ ମହାଲକ୍ଷ୍ମୀଙ୍କ କ୍ରୋଧ ଜର୍ଜରିତ ରୂପ ଦେଖି ମହାପ୍ରଭୁଙ୍କ ସେବକମାନେ ଗୁଣ୍ଡିଚା ମନ୍ଦିରର ମୁଖ୍ୟଦ୍ୱାର ବନ୍ଦ କରିଦିଅନ୍ତି । ନାକଚଣା ବାଟ ଦେଇ ଜଗମୋହନକୁ ଯାଇ ବିମଳାଙ୍କ ପ୍ରଦତ୍ତ କର୍ପୁରରେ ଲକ୍ଷ୍ମୀ ଆଳତି କରନ୍ତି । ପତ୍ନୀଙ୍କ ରାଗ ଶାନ୍ତ କରିବା ପାଇଁ ମହାପ୍ରଭୁ ଦୁଇଦିନ ମଧ୍ୟରେ ଫେରିଯିବାର ପ୍ରତିଶ୍ରୁତି ଦେଇ ରଥ ଦକ୍ଷିଣ ମୋଡ଼ କରିବା ନିମନ୍ତେ ବରାଦ କରିଥାନ୍ତି । ଲୋକାଚାର ଦୃଷ୍ଟିରୁ ଜଗନ୍ନାଥ ଲକ୍ଷ୍ମୀଙ୍କୁ ସିଂହାସନ ପାଖକୁ ନ ନେବାରୁ କ୍ରୋଧ ଜର୍ଜରିତା ପତ୍ନୀ ରଥର କିଛି ଅଂଶ ଭାଙ୍ଗି ଦେଇ ହେରାଗୌରୀ ସାହି ବାଟେ ଫେରି ଆସନ୍ତି । ଜଗନ୍ନାଥ ନିଜ କଥା ରଖିବାରେ ଅସଫଳ ହେବାରୁ ଫେରିବା ଦିନ ବଳଭଦ୍ର ଓ ସୁଭଦ୍ରା ନିଳାଦ୍ରୀ ମଣ୍ଡପକୁ ବିଜେ କଲେ ମଧ୍ୟ ପ୍ରଭୁଙ୍କ ପାଇଁ ଦ୍ୱାର ବନ୍ଦ ରହେ । ଏହା ଲକ୍ଷ୍ମୀ ନାରାୟଣ କଳି ଭାବେ ପରିଚିତ । ଇତିହାସ ଶ୍ରୀମନ୍ଦିର ଇତିହାସରୁ ଜଣାଯାଏ, ହେରାପଞ୍ଚମୀ ଉତ୍ସବ ମହାରାଜା କପିଳେନ୍ଦ୍ରଦେବଙ୍କ ସମୟରୁ ପାଳିତ ହୋଇଆସୁଅଛି । ଏହାପୂର୍ବରୁ ଏହି ଉତ୍ସବ କେବଳ ପ୍ରତୀକାତ୍ମକ ଭାବେ ଏକ ପୂଜାମନ୍ତ୍ର ବିଧିରେ ପାଳିତ ହେଉଥିଲା । ମାଦଳା ପାଞ୍ଜିର ବର୍ଣ୍ଣନାନୁସାରେ, ସେତେବେଳେ ମା ମହାଲକ୍ଷ୍ମୀ ଓ ଶ୍ରୀ ଜଗନ୍ନାଥଙ୍କୁ ଦୀପ ତଥା ଅନ୍ୟାନ୍ୟ ପବିତ୍ର ଦ୍ରବ୍ୟରେ ପୂଜା କରାଯାଉଥିଲା । ପରବର୍ତ୍ତୀ ସମୟରେ ରାଜା କପିଳେନ୍ଦ୍ର ଦେବଙ୍କଦ୍ୱାରା ମହାଲକ୍ଷ୍ମୀଙ୍କ ଏକ ସୁବର୍ଣ୍ଣ ପ୍ରତିମାନେଇ ଲୌକିକ ପୂଜାଚାର ପଦ୍ଧତିରେ ମହାଡମ୍ବରରେ ଏହି ଉତ୍ସବ ପାଳନ କରାଗଲା । ଏହି ପବିତ୍ର ହେରାପଞ୍ଚମୀ ପାଳନ ମାଧ୍ୟମରେ ସାମାଜିକ ଜୀବନରେ ସ୍ୱାମୀ ଓ ସ୍ତ୍ରୀ ମଧ୍ୟରେ ଅନାବିଳ ପ୍ରେମର ଏକ ଭିନ୍ନ ପରିପ୍ରକାଶ ହେବା ସହ ଏହା ଗୃହସ୍ଥମାନଙ୍କ ପାଇଁ ଏକ ଶିକ୍ଷଣୀୟ ଚଳଣୀର ବାର୍ତ୍ତା ବହନ କରୁଛି ।
ଏଣ୍ଟ୍ରେକ୍ଟିନିବ  (ଇଂରାଜୀ ଭାଷାରେ ), ରୋଜଲିଟ୍ରେକ୍ ଏକ ବେପାର ନାମ, ହେଉଛି ଏକ ଔଷଧ ଯାହା ଅଣ-ଛୋଟ କୋଷ ଫୁସଫୁସ କର୍କଟ  ର ଚିକିତ୍ସା ପାଇଁ ବ୍ୟବହୃତ ହୁଏ ଯାହା ଆରଓଏସ୧ଯୁକ୍ତାତ୍ମକ  ( 1- ପଜିଟିଭ) କିମ୍ବା କଠିନ ଅର୍ବୁଦ ଯାହା ଏନଟିଆରକେ ଗଳନ-ଯୁକ୍ତାତ୍ମକ   ଫ୍ୟୁଜନ୍ -ପଜିଟିଭ୍  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାପଣ, କୋଷ୍ଠକାଠିନ୍ୟ, ସ୍ୱାଦର ପରିବର୍ତ୍ତନ, ତରଳ ପଦାର୍ଥ ଜମିବା ହେତୁ ଫୁଲା, ମୁଣ୍ଡ ବୁଲାଇବା, ତରଳ ଝାଡ଼ା, ଅଇ, ନିଦ୍ରାହୀନତା, ଶ୍ୱାସକ୍ରିୟାରେ ଅସୁବିଧା, ଓଜନ ବୃଦ୍ଧି, କାଶ, ଜ୍ୱର, ଚିନ୍ତା ସମସ୍ୟା ଏବଂ ଦୃଷ୍ଟି ଶକ୍ତି ସମସ୍ୟା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ, ହାଡ଼ ଭଙ୍ଗା, ଯକୃତ ସମସ୍ୟା, ଉଚ୍ଚ ୟୁରିକ୍ ଏସିଡ୍ ଏବଂ କ୍ୟୁଟି   ବିସ୍ତାର ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଟ୍ରପୋମାୟୋସିନ୍ ରିସେପ୍ଟର କାଇନେଜ କ,ଖ,ଗ  ( , ଏବଂ ), ସି-ରସ ଅଙ୍କୋଜିନ ୧  ( - 1/ 1), ଏବଂ ଆନାପ୍ଲାଷ୍ଟିକ୍ ଲିମ୍ଫୋମା କାଇନେଜ   ମାନଙ୍କର ଏହା ଏକ ଟାଇରୋସିନ୍ କାଇନେଜ ଇନହିବିଟର    । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୦ରେ ଅଷ୍ଟ୍ରେଲିଆ ଏବଂ ୟୁରୋପରେ ଡାକ୍ତରୀ କ୍ଷେତ୍ରରେ ବ୍ୟବହାର ପାଇଁ ଏଣ୍ଟ୍ରେକ୍ଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସରେ ଏହା ପିଛା ପ୍ରାୟ ୫,୨୦୦ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୬,୮୦୦ ଡଲାର ଅଟେ ।
ମତେ ତ ଲଭ ହେଲାରେ, ୨୦୦୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ବିଜୟ ପଟ୍ଟନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ ଶୁଭଶ୍ରୀ ଗାଙ୍ଗୁଲୀ । ସିଦ୍ଧାନ୍ତ ମହାପାତ୍ର, ଇଲୁ ବାନାର୍ଜୀ, ଅନିତା ଦାସ, ମିହିର ଦାସ, ବବି ମିଶ୍ର, ସାତ୍ୟକି ମିଶ୍ର, ବିଜୟ ମହାନ୍ତି, ପିଣ୍ଟୁ ନନ୍ଦ, ପୁଷ୍ପା ପଣ୍ଡା, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ଶୁଭଶ୍ରୀ ଗାଙ୍ଗୁଲୀ ସିଦ୍ଧାନ୍ତ ମହାପାତ୍ର ଇଲୁ ବାନାର୍ଜୀ ଅନିତା ଦାସ ମିହିର ଦାସ ବବି ମିଶ୍ର ସାତ୍ୟକି ମିଶ୍ର ବିଜୟ ମହାନ୍ତି ପିଣ୍ଟୁ ନନ୍ଦ ପୁଷ୍ପା ପଣ୍ଡା ଜୟୀରାମ ସାମଲ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବଚୁ ମୁଖାର୍ଜୀ । ଅରୁଣ ମନ୍ତ୍ରୀ, ପୂର୍ଣ୍ଣେନ୍ଦୁ ଦାସ ମହାପାତ୍ର, ସ୍ୱରୂପ ନାୟକ, ନିଜାମ୍ ଆଦି ଗୀତିକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । କୁମାର ବାପି, ଶୁଭାସିଷ ମହାକୁଡ଼, ତପୁ ମିଶ୍ର, ପମି, ଶୈଳଭାମା ମହାପାତ୍ର, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନିତିଦିନିଆ ଜୀବନରେ ପ୍ରଚୀନ ପଦାର୍ଥ ବିଜ୍ଞାନ ଅନୁଯାୟୀ, ଯେ କୌଣସି ଏକ ବସ୍ତୁ ଯାହାର ବସ୍ତୁତ୍ୱ ଥାଏ ଏବଂ ସ୍ଥାନ ଅଧିକାର କରେ, ତାହାକୁ ପଦାର୍ଥ କୁହାଯାଏ । ଏଥିରେ ପରମାଣୁ ଓ ଏହାଦ୍ୱାରା ଗଠିତ ଯେକୌଣସି ବସ୍ତୁ ଅନ୍ତର୍ଭୁକ୍ତ ଥାଏ, ମାତ୍ର କୌଣସି ପ୍ରକାରର ଶକ୍ତି ତ‌ଥା ତରଙ୍ଗ ଯଥା: ଆଲୋକ କିମ୍ବା ଧ୍ୱନି ନୁହେ । ମାତ୍ର ସାଧାରଣତଃ  (ଆଧୁନିକ) ପଦାର୍ଥ ବିଜ୍ଞାନରେ, ପଦାର୍ଥ ଏକ ମୂଳ ଧାରଣା ନୁହେ, କାରଣ ଏହାର ଏକ ସର୍ବସାଧାରଣ ଅର୍ଥ ହେଉଛି ଭ୍ରାନ୍ତିଜନ‌କ  : ପରମାଣୁର ପ୍ରାଥମିକ ତ‌ତ୍ତ୍ୱ ବ୍ୟକ୍ତିଗତ ଭାବେ ସ୍ଥାନ ନ ନେଇପାରେ, ମାତ୍ର ବସ୍ତୁତ୍ୱହୀନ ଅଣୁ ଏକାଠି ହୋଇ ଏକ ବସ୍ତୁ ଗଠନ କରିପାରନ୍ତି, ଯାହାର କି ବସ୍ତୁତ୍ୱ ଥାଏ  ଯେତେବେଳେ ଏହା ସ୍ଥିର ଥାଏ । ସମସ୍ତ ନିତିଦିନିଆ ବସ୍ତୁ ଯାହାକୁ ଆମେ ଛୁଇଁପାରୁ ତାହା ପରମାଣୁଦ୍ୱାରା ଗଠିତ । ଏହି ସାଧାରନ ପାରମାଣବିକ ବସ୍ତୁ ମୌଳିକ ଭାବେ ପରମାଣୁଦ୍ୱାରା ଗଠିତ । ଏହି ସାଧାରଣ ପାରମାଣବିକ ବସ୍ତୁ ସୂକ୍ଷ୍ମାଣୁ ଯଥା- ମୁଖ୍ୟତଃ ଏକ ପ୍ରୋଟୋନ ଓ ନ୍ୟୁଟ୍ରନ୍‌ର ନ୍ୟଷ୍ଟି ଓ ଘୂର୍ଣ୍ଣାୟମାନ ଇଲେକ୍‌ଟ୍ରନ୍‌ର ସ‌ହଭାଗିତାରୁ ସୃଷ୍ଟି ହୋଇଥାଏ ।
କ୍ୟାବରଗୋଲିନ, ଅନ୍ୟମାନଙ୍କ ମଧ୍ୟରେ ବେପାର ନାମ ଡୋଷ୍ଟିନେକ୍ସ, ଏକ ଔଷଧ ଯାହା ଉଚ୍ଚ ରକ୍ତ ପ୍ରୋଲାକ୍ଟିନ୍, ଅଳ୍ପ କେତେକ କ୍ଷେତ୍ରରେ ପାର୍କିନ୍ସନ୍ ପାଇଁ ଏବଂ କ୍ଷୀର ଉତ୍ପାଦନ କମ କରିବା ପାଇଁ ବ୍ୟବହୃତ ହୁଏ । ଗର୍ଭାବସ୍ଥାର ବାହାରେ, କମ୍ ପାର୍ଶ୍ୱ ପ୍ରତିକ୍ରିୟା ହେତୁ ଏହା ବ୍ରମୋକ୍ତିପ୍ଟିନ ଅପେକ୍ଷା ଅଧିକ ପସନ୍ଦ କରାଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ପେଟ ଯନ୍ତ୍ରଣା, ମୁଣ୍ଡବିନ୍ଧା, ନିଦ୍ରା ଏବଂ କୋଷ୍ଠକାଠିନ୍ୟ ଅନ୍ତର୍ଭୁକ୍ତ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଫୁସଫୁସ ଫାଇବ୍ରୋସିସ୍ ଏବଂ ଠିଆ ହେବା ସମୟରେ ନିମ୍ନ ରକ୍ତଚାପ ହୋଇପାରେ । ଗର୍ଭାବସ୍ଥାରେ ବ୍ୟବହାରର କ୍ଷତି ହେଉଥିବାର କୌଣସି ସ୍ପଷ୍ଟ ପ୍ରମାଣ ନାହିଁ, କିନ୍ତୁ ଏହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଡୋପାମିନ ରିସେପ୍ଟରଗୁଡ଼ିକୁ ସକ୍ରିୟ କରେ ଓ ପ୍ରୋଲାକ୍ଟିନ ରିଲିଜ୍ ହ୍ରାସ କରି କାର୍ଯ୍ୟକ୍ଷମ ହୁଏ । ୧୯୮୦ ମସିହାରେ କାବେରଗୋଲିନ୍ ପେଟେଣ୍ଟ୍ ହୋଇଥିଲା ଏବଂ ୧୯୯୩ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଅଟେ । ଯୁକ୍ତରାଜ୍ୟରେ ୧ ମିଗ୍ରାର ୨୦ଟି ଟାବଲେଟ୍ ପାଇଁ ୨୦୨୦ରେ ଏହାର ମୁଲ୍ୟ ପ୍ରାୟ ୬୫ ପାଉଣ୍ଡ ହୋଇଥାଏ । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୭୨ ଡଲାର ।
୧୯୮୧   ଗ୍ରେଗୋରି ପାଞ୍ଜି ଅନୁସାରେ ଗୁରୁବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1981 ବର୍ଷ, 2 ଶହସ୍ରାବ୍ଦର 981 ବର୍ଷ, 20 ଶତାବ୍ଦୀର 81 ବର୍ଷ, ଏବଂ ୧୯୮୦ ଦଶକର 2 ବର୍ଷ ଥିଲା ।
ମଗହୀ ବା ମାଗଧୀ ଭାଷା ଭାରତର ମଧ୍ୟପୂର୍ବରେ ବୋଲାଯାଉଥିବା ଭାଷା ମଧ୍ୟରୁ ଅନ୍ୟତମ । ଏହି ଭାଷାର ନିକଟ ସମ୍ପର୍କ ଭୋଜପୁରୀ ଏବଂ ମୈଥିଳୀ ଭାଷା ସହିତ ରହିଛି । ପ୍ରାୟ ଏ ସମସ୍ତ ଭାଷାଗୁଡିକୁ ଲୋକେ ବିହାରୀ ଭାଷା କହିଥାଅନ୍ତି । ଏହି ଭାଷାକୁ ଦେବନାଗରୀ ଲିପିରେ ଲେଖାଯାଏ । ମଗହୀ ଭାଷା କହୁଥିବା ଲୋକଙ୍କ ଜନସଂଖ୍ୟା  (2002) ପ୍ରାୟ ୧ କୋଟି ୩୦ ଲକ୍ଷ  । ଏହି ଭାଷା ମୁଖ୍ୟତଃ ଗୟା,ପଟନା,ରାଜଗୀର ଏବଂ ନାଳନ୍ଦାରେ ବୋଲାଯାଏ । ମଗହୀ ଭାଷାର ଧାର୍ମିକ ଭାଷାରୂପେ ମଧ୍ୟ ପରିଚୟ ଅଛି । ମଗହୀ ଭାଷାରେ ଅଧିକାଂଶ ଜୈନ ଧର୍ମଗ୍ରନ୍ଥ ଲେଖାଯାଇଅଛି । ମଗହୀ ଭାଷାର ପ୍ରଥମ ମହାକାବ୍ୟ ଗୌତମ ମହାକବି ୟୋଗେଶଙ୍କଦ୍ୱାରା 1960-62ରେ ଲେଖାଯାଇଥିଲା । ୟୋଗେଶ୍ୱର ପ୍ରସାଦ ସିହ୍ନାଙ୍କୁ ଆଧୁନିକ ମଗହୀର ସବୁଠାରୁ ଲୋକପ୍ରିୟ କବି ମାନାଯାଏ । 13 ଅକ୍ଟୋବର ତାଙ୍କ ଜୟନ୍ତିକୁ ମଗହୀ ଦିବସ ରୂପେ ପାଳନ କରାଯାଏ ।
ଓଡ଼ିଆ କଥାଚିତ୍ର ଜଗତ ବା ଓଲିଉଡ଼ ଭୁବନେଶ୍ୱର ଓ କଟକରେ ଥିବା ଓଡ଼ିଆ କଥାଚିତ୍ର ଜଗତକୁ ବୁଝାଇଥାଏ । ୨୦୨୨ ମସିହା ନଭେମ୍ବରରେ ଓଡ଼ିଶାରେ କେବଳ ୬୦ଟି ଚଳଚ୍ଚିତ୍ର ପ୍ରେକ୍ଷାଳୟ ଥିଲା । ଇତିହାସ ୧୯୩୬ରେ ପ୍ରଥମ ଓଡ଼ିଆ ଚଳଚ୍ଚିତ୍ର ସୀତା ବିବାହ ନିର୍ମିତ ହୋଇଥିଲା। ରାମାୟଣ ଉପରେ ଆଧାରିତ ଏହି କଥାକୁହା କଥାଚିତ୍ରର ନିର୍ଦ୍ଦେଶକ ଥିଲେ ମୋହନ ସୁନ୍ଦର ଦେବ ଗୋସ୍ୱାମୀ। ଏହା କାମପାଳ ମିଶ୍ରଙ୍କ ରଚିତ ଏକ ନାଟକ ଉପରେ ଆଧାରିତ ଥିଲା । ମାତ୍ର ୩୦,୦୦୦ ଟଙ୍କାରେ ତିଆରି ଏହି କଥାଚିତ୍ରରେ ୧୪ଟି ଗୀତ ଥିଲା । ଏଥିରେ ମୁଖ୍ୟ ଭୂମିକାରେ ମାଖନଲାଲ୍‌ ବାନାର୍ଜୀ, ଆଦିତ୍ୟ ବଲ୍ଲଭ ମହାନ୍ତି, ପ୍ରଭାବତୀ ଦେବୀ ପ୍ରମୁଖ ଅଭିନୟ କରିଥିଲେ। ଏହା ୧୯୩୬ ଏପ୍ରିଲ୍‌ ୨୮ ତାରିଖରେ ମୁକ୍ତି ଲାଭ କରିଥିଲା। ପ୍ରଥମ ଓଡ଼ିଆ କଥାଚିତ୍ର ହୋଇଥିବାରୁ ଅନେକ ଭୁଲ ଭଟକା ଥିବା ସତ୍ତ୍ୱେବି ଏକ ବହୁଳ ଭାବରେ ଆଦୃତ ହୋଇଥିଲା । ଏହା ଲକ୍ଷ୍ମୀ ଟକିଜଦ୍ୱାରା ପ୍ରଦର୍ଶିତ ହୋଇଥିଲା । ଏହା ଓଡ଼ିଆ କଥାଚିତ୍ରକୁ ଆଗକୁ ଦିଗ ଦେଖାଇଥିଲା । ୧୯୪୯ରେ ଦ୍ୱିତୀୟ ଓଡ଼ିଆ ଚଳଚ୍ଚିତ୍ର ଲଳିତା ମୁକ୍ତି ଲାଭ କରିଥିଲା। ଏହାର ନିର୍ଦ୍ଦେଶକ ଥିଲେ କଲ୍ୟାଣ ଗୁପ୍ତା। ଏଥିରେ ମୁଖ୍ୟ ଭୂମିକାରେ ଲୋକନାଥ, ଉମା ପ୍ରମୁଖ ଅଭିନୟ କରିଥିଲେ। ୧୯୫୦ରେ ତୃତୀୟ ଓଡ଼ିଆ ଚଳଚ୍ଚିତ୍ର ସପ୍ତଶଯ୍ୟା ମୁକ୍ତି ଲାଭ କରିଥିଲା। ଏହାର ନିର୍ଦ୍ଦେଶକ ଥିଲେ କଲ୍ୟାଣ ଗୁପ୍ତା। ଏଥିରେ ବ୍ୟୋମକେଶ ତ୍ରିପାଠି, ଅନିମା ପ୍ରମୁଖ ଅଭିନୟ କରିଥିଲେ। ୧୯୫୦ରେ ଚତୁର୍ଥ ଓଡ଼ିଆ ଚଳଚ୍ଚିତ୍ର ଶ୍ରୀ ଜଗନ୍ନାଥ ମୁକ୍ତି ଲାଭ କରିଥିଲା। ଚିତ୍ତ ରଞ୍ଜନ ମିତ୍ର ଏହାର ନିର୍ଦ୍ଦେଶନା ଦେଇଥିଲେ। ଏଥିରେ ମୁଖ୍ୟ ଭୂମିକାରେ ଗୋପାଳ, ଗ୍ଲୋରିୟା ମହାନ୍ତି ପ୍ରମୁଖ ସୁନ୍ଦର ଅଭିନୟ କରିଥିଲେ। ୧୯୫୧ରେ ପଞ୍ଚମ ଓଡ଼ିଆ ଚଳଚ୍ଚିତ୍ର ରୋଲେସ୍‌ ଟୁ ଏଇଟ୍‌ ବା ଆକା ରୋଲସ୍‌-୨୮ ମୁକ୍ତି ଲାଭ କରିଥିଲା। ଇଂଲିଶ୍‌ ନାମ ଥିବା ଏହା ପ୍ରଥମ ଓଡ଼ିଆ ଚଳଚ୍ଚିତ୍ର। ଏହାର ନିର୍ଦ୍ଦେଶକ ଥିଲେ କଲ୍ୟାଣ ଗୁପ୍ତା। ଏଥିରେ ମୁଖ୍ୟ ଭୂମିକାରେ ରତିକାନ୍ତ, କମଳା ପ୍ରମୁଖ ଅଭିନୟ କରିଥିଲେ। ପ୍ରଫୁଲ ସେନଗୁପ୍ତାଙ୍କଦ୍ୱାରା ନିର୍ଦ୍ଦେଶିତ ୧୧ତମ ଓଡ଼ିଆ ଚଳଚ୍ଚିତ୍ର ଶ୍ରୀଲୋକନାଥକୁ ଜାତୀୟ ଫିଲ୍ମ ପୁରସ୍କାର ହାସଲ କରିଥିଲା। ପରେ ପରେ ୧୯୬୦-୭୦ରେ ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶିତ ନୂଆ ବୋଉ, ମାଟିର ମଣିଷ, ଅଦିନ ମେଘ ପରି ଚଳଚ୍ଚିତ୍ର ସବୁ ଜାତୀୟ ଫିଲ୍ମ ପୁରସ୍କାର ଲାଭ କରିଥିଲା। ୧୯୭୬ ମସିହାରେ ମୁକ୍ତିଲାଭ କରିଥିଲା ପ୍ରଥମ ରଙ୍ଗୀନ ଓଡ଼ିଆ ଚଳଚ୍ଚିତ୍ର ଗପ ହେଲେ ବି ସତ। ଏହି ଚଳଚ୍ଚିତ୍ରରେ ସଙ୍ଗୀତଜ୍ଞ ଅକ୍ଷୟ ମହନ୍ତିଙ୍କ ସଙ୍ଗୀତ ନିର୍ଦ୍ଦେଶନା ଓଡ଼ିଆ ସିନେ ଜଗତରେ ନୂତନତ୍ୱ ଭରିଦେଇଥିଲା। ମହମ୍ମଦ୍ ମହସିନ୍ ଓଡ଼ିଶାର ତତକାଳୀନ ସମାଜରେ ଘଟଣାକୁ ନେଇ ଫୁଲ ଚନ୍ଦନ ପରି ଲୋକପ୍ରିୟ ଚଳଚ୍ଚିତ୍ର ନିର୍ମାଣ କଲେ। ଏହି ସମୟରେ ସଂପୂର୍ଣ୍ଣ ଓଡ଼ିଆ କଥାବସ୍ତୁ ସହ ନିଜସ୍ୱ କହାଣୀକୁ ନେଇ ଚଳଚ୍ଚିତ୍ର ପ୍ରସ୍ତୁତ କରାଯାଉଥିଲା। ୧୯୯୦ ପର୍ଯ୍ୟନ୍ତ ସମୟକୁ ଓଡ଼ିଆ ଚଳଚ୍ଚିତ୍ରର  "ସୁବର୍ଣ୍ଣ ଯୁଗ"  ବୋଲି କୁହଯାଏ। ଅମୀୟ ରଂଜନ ପଟ୍ଟନାୟକ ପ୍ରଥମ ଅନେକ କଳାକାର ତଥା ମୁମ୍ବାଇରୁ ଟେକ୍ନିସିଆନ୍, କଣ୍ଠଶିଳ୍ପୀ, ମ୍ଯୁଜିସିଆନ୍ଙ୍କୁ ନେଇ ଅଧିକ ବଜେଟ ଯୁକ୍ତ ଚଳଚ୍ଚିତ୍ର ନିର୍ମାଣ କରି ନୂଆ ଅଧ୍ୟ୍ୟାୟର ଆରମ୍ଭ କଲେ। ତଙ୍କଦ୍ୱାରା ୧୯୮୫ରେ ନିର୍ମିତ ହାକିମ୍ ବାବୁକୁ ଜାତୀୟ ଫିଲ୍ମ ପୁରସ୍କାର ମିଳିଥିଲା। ତାଙ୍କ ଚଳଚ୍ଚିତ୍ରକୁ ସେ ତିନଟି ଭଷା ଯଥା: ଓଡ଼ିଆ, ବାଙ୍ଗ୍ଲା ଓ ବାଙ୍ଗ୍ଳାଦେଶୀରେ ଚଳଚ୍ଚିତ୍ରକୁ ମୁକ୍ତି ଲାଭକରିଥିଲେ। ଓଡ଼ିଆ ଚଳଚ୍ଚିତ୍ରରେ ଅନେକ ପ୍ରତିଭାସଂପର୍ଣ୍ଣ କଳାକରଙ୍କ ଅବଦାନ ରହିଛି। ଉପନ୍ୟାସରୁ କଥାଚିତ୍ର ଅନେକ ଓଡ଼ିଆ କଥାଚିତ୍ର ଉପନ୍ୟାସର ବିଷୟବସ୍ତୁକୁ ଆଧାର କରି ନିର୍ମାଣ କରାଯାଇଛି, ସେଥିମଧ୍ୟରୁ କେତୋଟି ହେଲା: ଶିଳ୍ପ ଭାବରେ ସ୍ୱୀକୃତି ୧୯୭୪ ମସିହାରେ ଓଡ଼ିଶା ସରକାର ଫିଲ୍ମ ନିର୍ମାଣ ଓ ଚଳଚ୍ଚିତ୍ର ପ୍ରଦର୍ଶନ ଭବନ ନିର୍ମାଣକୁ ଏକ ଶିଳ୍ପ ଭାବରେ ସ୍ୱୀକୃତି ପ୍ରଦାନ କରିଥିଲେ । ଓଡ଼ିଶା ସରକାର ଓଡ଼ିଶାରେ ଚିତ୍ର ନିର୍ମାଣ ଶିଳ୍ପର ଉନ୍ନତି ପାଇଁ କଟକଠାରେ କାର୍ଯ୍ୟାଳୟ ଥାଇ  " ଓଡ଼ିଶା ଚଳଚ୍ଚିତ୍ର ଉନ୍ନୟନ ନିଗମ "  ସ୍ଥାପନ କରିଛନ୍ତି ।
ଫ୍ଲୋରୋମେଥୋଲୋନ  (ଇଂରାଜୀ ଭାଷାରେ ), ଇଫ୍ଲୁମାଇଡେକ୍ସ ଏକ ବେପାର ନାମ, ହେଉଛି ଏକ ଷ୍ଟେରଏଡ ଯାହା ଆଲର୍ଜି କଞ୍ଜକ୍ଟିଭାଇଟିସ ଏବଂ ସାମନା ପାଖର ୟୁଭିଆଇଟିସ ଭଳି ଚକ୍ଷୁ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚକ୍ଷୁର ଚାପ ବୃଦ୍ଧି, ଝାପସା ଦୃଷ୍ଟି, ଆଖିରେ ଜ୍ୱାଳା ଓ ସ୍ୱାଦର ପରିବର୍ତ୍ତନ ହୋଇପାରେ । ପରଳ ଓ ଚକ୍ଷୁ ସଂକ୍ରମଣ ମଧ୍ୟ ହୋଇପାରେ । ଏହା ଏକ ଗ୍ଲୁକୋକର୍ଟିକଏଡ ସ୍ଟିରଏଡ । ଏହା ଦୁଇ ପ୍ରକାରରେ ଉପଲବ୍‌ଧ ହୁଏ ଯଥା ଫ୍ଲୋରୋମେଥୋଲୋନ ଓ ଫ୍ଲୋରୋମେଥୋଲୋନ ଆସେଟେଟ । ଫ୍ଲୋରୋମେଥୋଲୋନ ୧୯୫୯ ମସିହାରେ ପ୍ୟାଟେଣ୍ଟ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୦ ମିଲି ଦ୍ରବଣ ପିଛା ୨୦୨୧ ସୁଦ୍ଧା ପ୍ରାୟ ୩ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୪୨ ଡଲାର ଅଟେ ।
କଲ୍ୟାଣପୁର ପୁରୀ ଜିଲ୍ଲାର ଡେଲାଙ୍ଗ ବ୍ଲକ୍ ଅନ୍ତର୍ଗତ କଲ୍ୟାଣପୁର ପଞ୍ଚାୟତରେ ଅବସ୍ଥିତ। ଭୌଗୋଳିକ ଅବସ୍ଥିତି ଏହା ଡେଲାଙ୍ଗ ବ୍ଲକ୍ ଅନ୍ତର୍ଗତ କଲ୍ୟାଣପୁର ପଞ୍ଚାୟତରେ ଅବସ୍ଥିତ। ପୁରୀ ଜିଲ୍ଲାଠାରୁ ଏହା ୪୪ କିମି ଦୂରରେ ରହିଛି। ଏହାର ପୂବରେ ତ୍ରିଲୋଲୋଚନପୁର, ଉତ୍ତରରେ ରାଢୁଆ ଓ ଦକ୍ଷିଣରେ କଲ୍ୟାଣପୁର ବଜାର ଅବସ୍ଥିତ। ଲୋକସଂଖ୍ୟା ଓ ଭରଣପୋଷଣ ଏହି ଗ୍ରାମର ଲୋକସଂଖ୍ୟା ପ୍ରାୟ ୩୦୦୦। ଏହି ଗ୍ରାମର ଅଧିକାଂସ ଲୋକ ଚାଷ ଉପରେ ନିର୍ଭର କରିଥାନ୍ତି। ଲୋକମାନଙ୍କ ଚାଷରେ ସହଯୋଗ ନିମନ୍ତେ କେନାଲର ବ୍ୟବସ୍ଥା ରହିଛି। ସୁବିଧାସୁଯୋଗ ଏହି ଗ୍ରାମରେ ଗୋଟିଏ ପୋଖରୀ, ପାଞ୍ଚୋଟି ବିଦ୍ୟାଳୟ, ଗୋଟିଏ ଶିବ ମନ୍ଦିର, ନିଜସ୍ୱ ଏକ ମେଳନ ପଡ଼ିଆ ରହିଛି। ସେହିପରି ଗୋଟିଏ ଚିକିତ୍ସାଳୟ, ଗୋଟିଏ ଡାକଘର ଓ ଲୋକମାନଙ୍କ ସୁବିଧା ପାଇଁ ଗୋଟିଏ ପରିବାହାଟର ବ୍ୟବସ୍ଥା କରାଯାଇଛି। ଏହି ଗ୍ରାମର ଛାତ୍ରଛାତ୍ରୀମାନଙ୍କ ନିମନ୍ତେ ପାଞ୍ଚୋଟି ବିଦ୍ୟାଳୟ ସହିତ ଗୋଟିଏ କନିଷ୍ଠ ମହାବିଦ୍ୟାଳୟ ରହିଛି। ଲୋକମାନେ ନିଜର ଆବଶ୍ୟକତାକୁ ପୂରଣ କରିବା ପାଇଁ ମୁଖ୍ୟତଃ ବଜାର ଉପରେ ନିର୍ଭର କରିଥାନ୍ତି ଯାହାକି କଲ୍ୟାଣପୁରବଜାର ନାମରେ ପରିଚିତ ।
ଚିକେନ ଫ୍ରାଇ ଏକ ଆମିଷ ଖାଦ୍ୟ ଯାହାକୁ ଚିକେନ ଖଣ୍ଡ ବା କିମାକୁ ବିଭିନ୍ନ ମସଲା ଦେଇ ତେଲରେ ଛଣା ଯାଇଥାଏ । 2016-09-24 . ପ୍ରକାର ଭେଦ ଭରତର ଆନ୍ଧ୍ରା ପ୍ରଦେଶ ଓ ଅନନ୍ୟ ସ୍ଥାନ ମାନଙ୍କରେ ହୋଟେଲ ବା ରେଷ୍ଟୁରାଣ୍ଟ ମାନଙ୍କରେ ତିଆରି ହେଇ ବିକ୍ରି ହାଉଥିବା ବ୍ହିକେନ ଫ୍ରାଇ ବହୁତ ସ୍ୱାଦିଷ୍ଟ ଓ ଲୋକପ୍ରିୟ ହେଇଥାଏ । ବଜାରରେ ଉପଲବ୍ଧ ଅନନ୍ୟ ପ୍ରସୂତ ହେଇଥିବା ଚିକେନ ଫ୍ରାଇ ସବୁ ହେଲା କାନାଡାର କମ୍ପାନୀ ଦ୍ୱାରା ପ୍ରସ୍ତୁତ ଚିକେନ ଫ୍ରାଇ । ସେମାନେ ସାଧାରଣ ଚିକେନ ଫ୍ରାଇ ସମେତ ଭିତରେ କିଜର ପୁରା ଦିଅ ହେଇଥିବା ଚିକେନ ଫ୍ରାଇ ମଧ୍ୟ ବିକ୍ରି କରିଥାନ୍ତି ।
ବିରାମ ମୁର୍ମୁ  (ଜନ୍ମ: ୧ ଜାନୁଆରୀ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଖୁଣ୍ଟା ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିରାମ ମୁର୍ମୁ ୧୯୫୨ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୌର ମୋହନ ମୁର୍ମୁ ଓ ପତ୍ନୀଙ୍କ ନାମ ଦୁଲାରୀ ମୁର୍ମୁ । ରାଜନୈତିକ ଜୀବନ ବିରାମ ମୁର୍ମୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ହି‌ଗ୍‌ସ୍‌ ବୋଷନ ବା ହି‌ଗ୍‌ସ୍‌ କଣିକା ହେଉଛି , କଣିକା-ଭୌତିକ ବିଜ୍ଞାନ  ରେ ବ୍ୟବହୃତ ଏକ ମୌଳିକ କଣିକା । ତତ୍ତ୍ୱିକ ଗବେଷଣାଦ୍ୱାରା ଏହାର ଉପସ୍ଥିତି ଜଣାପଡେ । ବର୍ତ୍ତମାନ ବିଶାଳ ହାର୍ଡୋନ କୋଲାଇଡ଼ରଦ୍ୱାରା ଏହାର ଉପସ୍ଥିତି ଜାଣିବା ପାଇଁ ଚେଷ୍ଟା ଚାଲିଛି ।
ଆବଶ୍ୟକ ସାମଗ୍ରୀ ପୋଟଳ - ୭-୮ଟି ଆଳୁ - ୪-୫ଟି ପିଆଜ - ୪-୫ଟି  (ଭଲ ଭାବରେ କଟା ହୋଇଥିବା) ସୋରିଷ ତେଲ - ଆବଶ୍ୟକତା ଅନୁସାରେ ଲୁଣ - ଆବଶ୍ୟକତା ଅନୁସାରେ ହଳଦୀ - ୧ ଚାମଚ ହେଙ୍ଗୁ - ୧/୪ ଚାମଚ ଧନିଆ ପାଉଡର - ୧ ଚାମଚ ଗରମ ମସଲା - ୧/୪ ଚାମଚ ଲଙ୍କା ଗୁଣ୍ଡ - ୧/୪ ଚାମଚ ଲଙ୍କା - ୧ଟି ଅଦା - ୧ଟି ଲୁଣ - ୧ ଚାମଚ ଆମଚୁର - ୧/୪ ଚାମଚ ତିଆରି ପ୍ରଣାଳୀ ଆଳୁ ଏବଂ ପୋଟଳକୁ ଚୋପା ଛଡ଼ାଇ ଧୋଇ ଛୋଟ ଛୋଟ ଟୁକୁଡାରେ କାଟି ଦିଅନ୍ତୁ । ଏହାପରେ କରେଇରେ ତେଲ ଗରମ କରନ୍ତୁ,ତେଲ ଗରମ ହେବା ପରେ ଚୁଲାର ତେଜ କମାଇ ଦିଅନ୍ତୁ ଏବଂ ସେଥିରେ ଜିରା,ହେଙ୍ଗୁ,ହଳଦୀ,ଧନିଆ ପାଉଡର,ଲଙ୍କା ଏବଂ ଅଦା ପକାଇ ଭଲରେ ମିଶାଇ ଦିଅନ୍ତୁ ଯେପରିକି ମସଲା ଆଳୁ ଏବଂ ପୋଟଳ ସହିତ ଭଲ ଭାବେ ମିଶିଯିବ । ଏହା ପରେ ୧ କପ୍ ପାଣି ପକାଇ କମ୍ ଆଞ୍ଚରେ ୫ ମିନିଟ ପାଇଁ ଘୋଡାଇ ଦିଅନ୍ତୁ। ୫ ମିନିଟ ପରେ ଢାଙ୍କୁଣି କାଢି ଭଲସେ ଚଟୁ ଚଲାନ୍ତୁ ଏବଂ ପୁଣି ଥରେ ୫ମିନିଟ ପାଇଁ ଢାଙ୍କୁଣି ଦେଇଦିଅନ୍ତୁ । ଏହାପରେ ଅଳପ ପରିମାଣରେ ପାଣି ପକାଇ ଆଳୁକୁ ସିଝିବାକୁ ଦିଅନ୍ତୁ । ଶେଷରେ ଗରମ ମସଲା ଏବଂ ଆମଚୁର ପାଊଡର ପକାଇ ଭଲରେ ମିଶାଇ ଦିଅନ୍ତୁ । ଏହା ପରେ ଧନିଆ ପତ୍ର ପକାଇ ଭଲରେ ମିଶାଇ ଦେଇ ରୁଟି,ଚପାତି,ନାନ୍ କିମ୍ବା ଭାତ ସହିତ ଗରମ ଗରମ ପରଷନ୍ତୁ। ଟିପ୍ପଣୀ ଏଥିରେ ଆପଣ ଆମଚୁର ବଦଳରେ ଟମାଟୋ ମଧ୍ୟ ବ୍ୟବ‌ହାର କରାଯାଇ ପାରିବ। ଏଥିରେ କିଛି ଅଧିକ ମାତ୍ରାରେ ପଣି ମିଶାଇ ଆଳୁ ପୋଟଳ ତରକାରୀ ମଧ୍ୟ କରାଯାଇ ପାରିବ। ଏଥିରେ ସୋରିଷ ତେଲ ବଦଳରେ ଅନ୍ୟ ତେଲ ମଧ୍ୟ ବ୍ୟ‌ବ‌ହାର କରିପାରିବେ । ଏହା ୩ରୁ ୪ ଜଣ ସଦସ୍ୟଙ୍କ ପାଇଁ ଉଦ୍ଦିଷ୍ଟ । ସମୟ ୨୦-୨୫ ମିନିଟ।
ରୁକ୍ମିଣୀ ବିବାହାର ଚାରି ଦିନ ପରେ ଜ୍ୟେଷ୍ଠ ଶୁକ୍ଳପୂର୍ଣ୍ଣିମା । ଏହାକୁ ସ୍ନାନ ପୁର୍ଣ୍ଣିମା କୁହାଯାଏ । ସ୍ନାନ ପୂର୍ଣ୍ଣିମାରେ ତିନି ଠାକୁର ଗାଧୋଇ ଜ୍ୱରରେ ପଡ଼ିବା ପରେ ଅଣସର ଘରେ ରହନ୍ତି । ଏହି ଅଣସର ପରେ ହୁଏ ନେତ୍ରୋତ୍ସବ । ସାଧାରଣତଃ ନବକଳେବର ପାଇଁ ମହାଅଣସର ୪୫ ଦିନ ପଡ଼େ । ବିଧି ଜଗନ୍ନାଥଙ୍କ ନେତ୍ର ଉତ୍ସବର ବିଶେଷ ନୀତି ରହିଛି । ପ୍ରଥମେ ନେତ୍ର ଉତ୍ସବ ଦିନ ତିନିଜଣ ଦତ୍ତମହାପାତ୍ର ଆସି ରତ୍ନସିଂହାସନ ନିକଟରେ ତିନିଗୋଟି ରୂପା ବଟାରେ କଳା ତିଆରି କରିଥାନ୍ତି । ତିନିଜଣ ପୂଜାପଣ୍ଡା ତିନୋଟି କାଠିରେ ନେତ୍ରଲାଗି କରନ୍ତି । ଏହାକୁ ନେତ୍ରୋତ୍ସବ କହନ୍ତି । ନାନାବିଧି ଓ ପୂଜାପରେ ପୂଜାପଣ୍ଡା ଷୋଡଶ ଉପଚାରରେ ପୂଜା କରନ୍ତି । ସକାଳ ଧୂପ ବଢ଼ି ଧୋପଖାଳ ହେଲାପରେ ତିନି ଜଣ ପୂଜାପଣ୍ଡା ଗରାବଡୁଠାରୁ ହାତୁଆଣି ନେଇ ତିନି ବାଡ଼ର ଶ୍ରୀଅଙ୍ଗରୁ ଅନୁମତି ନେଇ ଘଣ୍ଟ , ଛତା ଓ କାହାଳୀ ସହ ଜୟବିଜୟ ଦ୍ୱାର ଦେଇ ସାତପାହାଚ ବାଟେ ସିଂହଦ୍ୱାର ଦେଇ ଶ୍ରୀନଅର ପାଖରେ ଅର୍ଥାତ ରଥ ଯେଉଁ ପାଖରେ ଥାଏ ସେଠାକୁ ଯାଇ ଜଗନ୍ନାଥଙ୍କ ଆଜ୍ଞାମାଳ ୧୬ ଚକ ବିଶିଷ୍ଟ ନନ୍ଦିଘୋଷ ରଥରେ , ବଳଦେବଙ୍କ ଆଜ୍ଞାମାଳ ୧୪ ଚକ ବିଶିଷ୍ଟ ତାଳଧ୍ୱଜ ରଥରେ ଓ ସୁଭଦ୍ରାଙ୍କ ଆଜ୍ଞାମାଳ ୧୨ ଚକ ବିଶିଷ୍ଟ ଦେବଦଳନ ରଥରେ ବାନ୍ଧି ଦିଅନ୍ତି । ଏହି ଆଜ୍ଞାମାଳ ପାଇବାପରେ ରଥ ଗୁଡିକୁ ସିଂହଦ୍ୱାର ସାମନାକୁ ଅଣାଯାଏ । ପ୍ରତିପଦ ଦିନ ରଥ ଆସେ । ଉକ୍ତ ଦିନ ଦିଅଁ ପହୁଡ଼ ହୁଏନାହିଁ । ପ୍ରତିପଦ ଦିନ ଦଧିନଉତି ଉପରେ ଲାଗିବା କଳସ ଆସି ଜୟବିଜୟ ଦ୍ୱାରଠାରେ ରହିଥାଏ । ସନ୍ଧ୍ୟା ଧୂପ ସାରିଲାପରେ ଜଣେ ପୂଜାପଣ୍ଡା ତିନିବାଡ଼ରୁ ଆଜ୍ଞାମାଳ ନେଇ ତିନି କଳସକୁ ଦିଅନ୍ତି । ଚାଙ୍ଗଡା ମେକାପ ଦେଇଥିବା ତିନିଖଣ୍ଡି ପତିନି ଶାଢ଼ୀ ନେଇ ପଣ୍ଡା ତିନି କଳସରେ ବାନ୍ଧନ୍ତି । ଏହାପରେ କୋଠ ସୁଆସିଆମାନେ ଉକ୍ତ କଳସ ନେଇ ପଣ୍ଡା ତିନି କଳସରେ ବାନ୍ଧନ୍ତି । ଏହାପରେ କୋଠ ସୁଆସିଆମାନେ ଉକ୍ତ କଳସ ନେଇ ଯଥାବିଧିରେ ତିନି ରଥରେ ବାନ୍ଧନ୍ତି ।
,. ବନାସ ବା ବାଣୀ ନଦୀ,ଭାରତୀୟ ରାଜ୍ୟ ରାଜସ୍ଥାର ଏକ ନଦୀ । ଏହା ଚମ୍ବଲ ନଦୀର ଏକ ଶାଖା ନଦୀ ଓ ଏହା ଯମୁନା ନଦୀ ସହ ମିଳିତ ହୁଏ । ଏହି ନଦୀର ଦୈର୍ଘ୍ୟ 512 କିଲୋମିଟର । . ବନାସ ନଦୀ ରାଆବାଳୀ ପର୍ବତ ମାଲାର କ୍ଷମାଣର ପର୍ବତରୁ ରାଜସମନ୍ଦ ଜିଲ୍ଲାର କୁମ୍ଭାଲଗଡ ନିକଟରୁ ଉପତ୍ତି ହେଇ ରାଜସ୍ଥାନର ମେବାର ଅଞ୍ଚଳରେ ପ୍ରବାହିତ ହେଇ ସୱାଇ ମାଧୋପୁର ଜିଲ୍ଲାର ରାମେଶ୍ୱର ଗ୍ରାମ ନିକଟରେ ଚମ୍ବଲ ସହ ମିଳିତ ହୁଏ । ଏହି ନଦୀ କୁଳରେ ନାଥବାରା , ଜାହାଜପୁର ଓ ତାଙ୍କ ସହର ଅବସ୍ଥିତ । ଏହାର ମୁଖ୍ୟ ଉପନଦୀଗୁଡ଼ିକ ମେନଳୀ , କୋଠରି , ଖାରି ,ଦାଇ, ଢିଲ ,ସୋହଦାରା ମୋଡ଼େଲ ଓ କାଲିସିଲ । ବନାସ ନଦୀ 45,833 ବର୍ଗ କିଲୋମିଟର ଅଞ୍ଚଳରୁ ଜଳଗ୍ରହଣ କରିଥାଏ । ଏହା ଏକ ଖରସ୍ରୋତା ନଦୀ ଓ ବର୍ଷା କାଳରେ ପ୍ରଚୁର ଜଳ ଆସିବା ସହ ଅନନ୍ୟ ସମୟରେ ଶୁଷ୍କ ହେଇଥାଏ । କିନ୍ତୁ ଏହାର ଜଳ ସଂଗ୍ରହ କରି ଜଳାଶୟ ମାଧ୍ୟମରେ ଜଳସେଚନ କାର୍ଯ୍ୟରେ ଲଗାଯାଇଥାଏ । 2009 ମସିହାରେ ବିସଲାପୁର-ଜଯପୁର ପ୍ରକଳ୍ପ ସମାପ୍ତ ହେଲା ପରେ ଜଯପୁର ସହରକୁ ଏହି ବନ୍ଧରୁ ପାନୀଯ ଜଳ ଯୋଗାଣ ହେଇପାରିଛି । ଏହି ନଦୀ ଉଦୟଔର ଆଜମେର ଭିବାରା ବୁନ୍ଦି ଚିତ୍ତୋର୍ଗଦ ଅଞ୍ଚଳକୁ ମଧ୍ୟ ଜଳ ଯୋଗାଇ ଥାଏ । ଏହି ନଦୀ ତଟରେ ଥାଲା କି ମାତା ନାମକ ମନ୍ଦିର ଟୋଙ୍କ ଜିଲ୍ଲାରେ ଅବସ୍ଥିତ ।
ହରିଭାଇ ହାରେନା, ୨୦୦୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ନିରଞ୍ଜନ ରଣା ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ପ୍ରଦୀପ ନନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରାଜୁ ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁନୀଲ କୁମାର ଏବଂ ଅନୁ ଚୌଧୁରୀ । ମିହିର ଦାସ, ପ୍ରକୃତି ମିଶ୍ର, ଦେବୁ ବୋଷ, ବାଦଲ ମହାନ୍ତି, ପିଙ୍କି ପ୍ରଧାନ, ଜୟୀରାମ ସାମଲ, ସାତ୍ୟକି ମିଶ୍ର, ଋତୁ ଷଡ଼ଙ୍ଗୀ, ବୁରିଆ, ମାମୁନୀ ମିଶ୍ର, ସ୍ୱରୂପ ନାୟକ, ରେଖା ଦତ୍ତ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁନୀଲ କୁମାର ଅନୁ ଚୌଧୁରୀ ମିହିର ଦାସ ପ୍ରକୃତି ମିଶ୍ର ଦେବୁ ବୋଷ ବାଦଲ ମହାନ୍ତି ପିଙ୍କି ପ୍ରଧାନ ଜୟୀରାମ ସାମଲ ସାତ୍ୟକି ମିଶ୍ର ଋତୁ ଷଡ଼ଙ୍ଗୀ ବୁରିଆ ମାମୁନୀ ମିଶ୍ର ସ୍ୱରୂପ ନାୟକ ରେଖା ଦତ୍ତ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ଦେବଦାସ ଛୋଟରାୟ, ବିଜୟ ମଲ୍ଲ, ପ୍ରଦୀପ ନନ୍ଦ, ସୁରେଶ ପରିଡ଼ା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ନାଇଟ୍ରୋଫୁରାଣ୍ଟଏନ,  (ଯାହାର ଏକ ବ୍ୟବସାୟୀକ ନାମ ମାକ୍ରୋବିଡ) ଏକ ଆଣ୍ଟିବାୟୋଟିକ ଯାହା ମୂତ୍ରାଶୟ ସଂକ୍ରମଣରେ ବ୍ୟବ‌ହାର କରାଯାଏ  । ଏହା ବୃକ୍‌କ ସଂକ୍ରମଣରେ କାମ କରେନି । ପାଟିରେ ଏହା ଖାଇବାକୁ ଦିଆଯାଏ । ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅଇ, ଅରୁଚି, ତରଳ ଝାଡ଼ା ଓ ମୁଣ୍ଡବଥା ଅଧିକ ଦେଖାଯାଏ । କାଲୁଆ ଲାଗିବା, ଫୁସ୍‌ଫୁସ୍ ସମସ୍ୟା ଓ ଯକୃତ ସମସ୍ୟା ଇତ୍ୟାଦି କ୍ୱଚିତ ଦେଖାଯାଏ । ବୃକ୍‌କ ରୋଗ ଥିବା ଲୋକ‌କୁ ଏହା ଦେବା ଉଚିତ ନୁହେଁ । ଗର୍ଭାବସ୍ଥାରେ ଏହା ନିରାପଦ ଲାଗୁଥିଲେ ମଧ୍ୟ ପ୍ରସବ ସମୟ ପାଖେଇ ଆସିଲେ ଦିଆଯାଏ ନାହିଁ । ଏହା ଜୀବାଣୁର ମୃତ୍ୟୁ ନ କରି ତାହାର ବୃଦ୍ଧି କମେଇ ଦିଏ । ନାଇଟ୍ରୋଫୁରାଣ୍ଟଏନ ସନ ୧୯୩୫ରେ ପ୍ରଥମେ ବିକ୍ରୟ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଗୋଟିଏ ଡୋଜ ପିଛା ଏହାର ହୋଲସେଲ ମୂଲ୍ୟ ପ୍ରାୟ 0.00୫ରୁ 0.୪୬ ଆମେରିକୀୟ ଡଲାର । ଆମେରିକାରେ ଏହାର ଦଶ ଦିନ ବ୍ୟବ‌ହାରର ଖର୍ଚ୍ଚ ୬୦ ଆମେରିକୀୟ ଡଲାର ।
ନତାଶା ଭରଦ୍ୱାଜ ଜଣେ ଭାରତୀୟ ଅଭିନେତ୍ରୀ । ସେ ହିନ୍ଦୀ ୱେବ୍ ସିରିଜ୍‌ରେ ମୁଖ୍ୟତଃ ଅଭିନୟ କରନ୍ତି । ସେ ୨୦୧୮ ମସିହାରେ, ଇଣ୍ଡିଆଜ୍ ନେକ୍ସଟ୍ ସୁପର୍‌ଷ୍ଟାର୍‌ରେ ଅଂଶଗ୍ରହଣ କରିଥିଲେ ଏବଂ ଏଥିରେ ବିଜୟୀ ହୋଇଥିଲେ । ୨୦୨୦ ମସିହାରେ, ସେ ପୱନ ଆଣ୍ଡ୍ ପୂଜା ୱେବ୍ ସିରିଜ୍ ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ୨୦୨୧ ମସିହାରେ ମୁକ୍ତିଲାଭ କରିଥିବା ମୁମ୍ବାଇ ଡାଏରିଜ୍ ୨୬/୧୧ ପାଇଁ ଜଣାଶୁଣା । ପ୍ରାରମ୍ଭିକ ଜୀବନ ୧୯୯୭ ମସିହାର ସେପ୍ଟେମ୍ବର ୧୭ ତାରିଖରେ, ସେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ମୁମ୍ବାଇ ସ୍ଥିତ ଜୟ ହିନ୍ଦୀ କଲେଜରୁ ସେ ସ୍ନାତକ କରିଥିଲେ । ସେ ମିସ୍ ଡିଭା ୨୦୧୬ରେ ଅଂଶଗ୍ରହଣ କରିଥିଲେ, ଯେଉଁଠି ସେ ଫାଇନାଲିଷ୍ଟ ଥିଲେ ଏବଂ ୟାମାଃ ଫ୍ୟାସିନୋ ମିସ୍ ଟ୍ୟାଲେଣ୍ଡେଡ୍ ଟାଇଟଲ୍ ଜିତିଥିଲେ ।
ଅଶ୍ରୁମୋଚନ ମହାନ୍ତି  (ଜନ୍ମ ୨ ଅପ୍ରେଲ ୧୯୫୯) ଓଡ଼ିଆ କଥାଚିତ୍ର ଜଗତର ଜଣେ ଅଭିନେତା ଓ ନାଟ୍ୟ ନିର୍ଦ୍ଦେଶକ  । ସେ ରାଜୁ ମିଶ୍ରଙ୍କ ସହକାରୀ ଭାବେ ଆରମ୍ଭରେ କାମ ଶିଖିଥିଲେ ।
ପୁରୀରେ ଓଡ଼ିଆ ଉଇକିପିଡ଼ିଆ ଓ ଅନ୍ୟାନ୍ୟ ଓଡ଼ିଆ ଉଇକିମିଡ଼ିଆର ବିକାଶ ତଥା ଏଥିରେ ଅଧିକ ଉଇକିଆଳିଙ୍କୁ ଯୋଡ଼ିବା ପାଇଁ ଉଇକି ଟୁଙ୍ଗୀ ପୁରୀ କାର୍ଯ୍ୟରତ । ଲକ୍ଷ୍ୟ ପୁରୀରେ ଯୁବପିଢ଼ିଙ୍କୁ ଉଇକିପିଡ଼ିଆ ସମ୍ପର୍କରେ ଅବଗତ କରିଇବା । ପୁରୀର ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ କଲେଜରେ ଉଇକିପିଡ଼ିଆର ପ୍ରଚାର ପ୍ରସାର କରାଇବା । ପୁରୀରେ କର୍ମଶାଳା ଓ ମେଳଣ ଇତ୍ୟାଦିର ବ୍ୟବସ୍ଥା କରିବା । ଉଇକି କଥା ପ୍ରକଳ୍ପକୁ ଇନକୁବେଟରୁ ବାହାରକୁ ଆଣିବା । ପୁରୀ ଉଇକିଆଳିଙ୍କର ଉଇକିପିଡ଼ିଆ ଜନିତ ବିଭିନ୍ନ ସମସ୍ୟାର ସମାଧାନ କରିବା । ନୂଆ ଉଇକିଆଳିଙ୍କ ପାଇଁ ଶିକ୍ଷଣ ଏଠାରେ ଯୋଗ ଦେଉଥିବା ଅନେକ ନୂଆ ଉଇକିଆଳି ଉଇକିପିଡ଼ିଆ କିପରି କାମ କରେ ତା ' ବାବଦରେ ହୁଏତ ଭଲ କରି ଜାଣିନଥିବେ । ସେମାନେ ହୁଏତ ଅନେକ ବିଷୟରେ ପାରଙ୍ଗମ ହୋଇଥିବେ । ତେବେ ଉଇକିପିଡ଼ିଆ ବାବଦରେ ମୋଟାମୋଟି ନ ଜାଣିଲେ ଆଗକୁ ଲେଖିବାରେ ବହୁ ଅସୁବିଧା ହେବ । ତେଣୁ ତଳେ କିଛି ଲିଙ୍କ ଦିଆଗଲା । ପ୍ରତିଟି ଲିଙ୍କ ଉଇକିପିଡ଼ିଆର ବିଭିନ୍ନ ବିଭବ ବାବଦରେ ସଂକ୍ଷେପରେ ସୂଚନା ଦେଇଥାଏ । ସେଗୁଡ଼ିକ ଅଲଗା ପୃଷ୍ଠାରେ ଖୋଲି ଦେଖିନେବେ ଆଉ ତା ' ପରେ ନୂଆ ପ୍ରସଙ୍ଗ ଲେଖିବେ ବା ପୁରୁଣା ପ୍ରସଙ୍ଗ ବଦଳାଇବା ଆରମ୍ଭ କରିବେ ।